title: Helsingfors Segelsällskap

text: Kesällä 1917 joukko keski-ikäisiä urheilua harrastavia miehiä Helsingfors Segelsällskapista perusti "Oldboys Clubben":n ”herättämään ja ylläpitämään kehon fyysistä kuntoa ja järjestämään jäsenilleen mahdollisuus osallistua voimistelu- ja muihin urheiluharjoituksiin yhteisessä ja järkevässä johdossa”. Aoitteen teki ehdotti seuran puheenjohtaja, kauppaneuvos Arthur Ivar Lindforss, kun Suomessa kehitys oli johtamassa sisällissotaan ja kun suojeluskuntien perustaminen oli Helsingissä alkanut. Perustavassa kokouksessa 4. joulukuuta 1917 oli 360 miestä, minkä vuoksi päätettiin perustaa pataljoona, minkä laajennettiin rykmentiksi, Oldboys-Regementet:ksi jäsenmäärän kasvattua tuhanteen. Helsingin suojeluskunnan perustava kokous oli 10. marraskuuta 1917, mutta jo tätä ennen 23. lokakuuta opiskelijat olivat perustaneet suojeluskunnakseen Koululaispataljoonan.


title: Helsingfors Segelsällskap

text: Helsingin suojeluskuntaan perustettiin ensin ensimmäinen rykmentti, mitä myöhemmin alettiin kutsua Siniseksi rykmentiksi, Marraskuussa perustettiin seitsemän erillisyksikköä, minkä jälkeen joulukuussa alettiin koota toista rykmenttiä, mitä alettiin kutsua Valkoiseksi rykmentiksi sekä kolmatta rykmenttiä, mitä kutsuttiin Keltaiseksi rykmentiksi. Oldboys-rykmentistä tuli aikaan Helsingin suojeluskunnan joukko-osasto, Helsinsin Suojeluskunnan Ikämiespataljoona.


title: Helsingfors Segelsällskap

text: HSS oli perinteisesti ollut pienten köliveneiden johtava kilpapurjehdusseura Suomessa. Suurin veneluokka HSS:llä oli monen vuosikymmenen ajan, aina 1960-luvun loppuun saakka, seuran aloitteesta kehitetty Hai-vene. Seuran piirissä syntynyt seuran silloisen urheilukommodorin Hans Groopin suunnittelema H-veneen joka teki läpimurtonsa 1960- ja 1970-luvun taitettaessa ja syrjäytti vanhat puuveneluokat. Seurassa on viime vuosina panostettu juniori- ja nuorisotoimintaan sekä aikuisten purjehduskoulutukseen.


title: Helsingfors Segelsällskap

text: Helsingfors Segelsällskap on ennen kaikkea ollut pienten, edullisten kilpapurjehdusta aktiivisesti harrastavien köliveneiden seura. Seura tuki pienten saaristoristeilijöiden erityisesti 22,2-luokan kehitystä 1910- ja 20-luvuilla lahjoittamalla luokkaa varten pokaaleja ja kilpailemalla niistä innokkaasti.


title: Helsingfors Segelsällskap

text: HSS ja tuolloinen kommodori Eric Nummelin olivat 1930-luvulla aktiivisesti vaikuttamassa Gunnar L. Stenbäckin suunnitteleman Hai-veneen alkutaipaleeseen. Jollaluokissa HSS lanseerasi Suomeen Cadet-jollat. Tärkeitä kilpaluokkia seuralle ovat olleet myös Vikla, Lightning ja Finnjolla.


title: Helsingfors Segelsällskap

text: Pienten, edullisten veneiden saralla HSS:n jäsenistä suurin vaikutus on ollut Hans Groopilla. Hän suunnitteli ja rakensi 1968 seuran tukemana H-veneen, josta tuli Suomen suurin yksityyppiköliveneluokka ja kansainvälisestikin hyvin suosittu kilpaveneluokka. H-veneitä on Suomessa rakennettu kaikkeaan 950 kappaletta ja kansainvälisesti noin 5000 kappaletta.


title: Helsingfors Segelsällskap

text: Groopin lisäksi seuran venesuunnittelijoista mainittakoon vuosisadan vaihteessa vaikuttanut Emil Wegelius, 1900-luvun alkupuolella vaikuttanut Einar Olofsson sekä myöhemmin Birger Slotte, C.-O. Granfelt ja Max Petrelius.


title: Helsingfors Segelsällskap

text: HSS:n merkitys kilpapurjehdusseurana väheni 1990- ja 2000-luvulla merkittävästi Suomessa muuten paitsi klassikkoveneiden osalta. Sekä jollapurjehduksessa että avomerikilpapurjehduksessa HSS:n merkitys on ollut vähäinen. Viime vuosien satsaus varsinkin aktiiviseen junioritoimintaan ja nuorten aikuisten match race -purjehdukseen on tuonut HSS:n takaisin kilparadoille. Seuran ensimmäinen parinkymmenen juniorin joukko siirtyi kesällä 2012 29er-veneisiin. HSS:n juniorit ovat pärjänneet sekä kansallisissa että kansainvälisissä kilpailuissa erittäin hyvin kausina 2011–2012.


title: John Mazur

text: John Edward Mazur (17. kesäkuuta 1930 – 1. marraskuuta 2013) oli yhdysvaltalainen amerikkalaisen jalkapallon pelaaja ja valmentaja.


title: John Mazur

text: Mazur nousi maineeseen pelinrakentajana Notre Damen yliopistolla, mutta vaikutti uransa aikana myös Yhdysvaltain ulkopuolella: hän pelasi 1950-luvulla vuoden Canadian Football Leaguen British Columbia Lionsissa.


title: John Mazur

text: Myöhemmällä urallaan Mazur saavutti julkisuutta varsinkin New England Patriotsin päävalmentajana, jona hän toimi vuosina 1970–1972. Hän sairastui vanhemmiten Parkinsonin tautiin. Hän oli naimisissa Bernadine Mazurin (o.s. Melovitz) kanssa ja hänellä oli kaksi lasta, tytär ja poika.


title: JTI

text: Joint Technology Initiative (JTI) on Euroopan komission käyttämä tapa perustaa yhteisyrityksiä (Joint Undertaking). Sitä käytetään 7. puiteohjelmassa pitkien ja suurien tutkimusprojektien luomiseen yritysten ja Komission yhteisrahoituksella. Suomen SHOKit ovat kansallinen versio tästä.


title: JTI

text: Eurooppalaiset teknologiayhteisöt ovat luoneet tai luomassa useita suuri teknologia-aloitteita.


title: JTI

text: Käynnissä


title: JTI

text: Suunnitteilla


title: JTI

text: Kaavailuja


title: Smoky (sotakoira)

text: Smoky (n. 1943–1957) oli naaraspuolinen yorkshirenterrieri, joka toimi sotakoirana toisessa maailmansodassa. Helmikuussa 1944 sen löysi amerikkalainen sotilas hylätystä poterosta Uuden-Guinean viidakossa. Silloin Smoky oli jo aikuinen. Sotilas myi koiran William A. Wynnelle kahdella Australian punnalla. Kahden seuraavan vuoden ajan Smoky seurasi Wynneä taistelulennoille Tyynenmeren sodassa.


title: Smoky (sotakoira)

text: Smokylle on myös pystytetty graniitista tehty muistomerkki Rocky River Reservations -puistoon Ohiossa, jossa Smoky on kuvattuna sotakypärän sisällä. Muistomerkissä lukee "“Smoky, the Yorkie Doodle Dandy, and Dogs of All Wars.”".


title: Siikajoenkylä

text: Siikajoenkylä (tunnetaan myös nimillä Siikajoen kirkonkylä ja Siikajoki) on kylä ja taajama Siikajoen kunnassa. Se oli vuoden 2006 loppuun asti Siikajoen kunnan kuntakeskus, kunnes Siikajoen ja Ruukin kunnat yhdistyivät vuoden 2007 alussa, jolloin uudeksi kuntakeskukseksi tuli Ruukin taajama. Vuoden 2015 lopussa taajaman asukasluku oli 466.


title: Siikajoenkylä

text: Taajama sijaitsee noin 27 kilometrin päässä kuntakeskuksesta Ruukista luoteeseen seututeiden 807 ja 813 risteyskohdassa. Taajamasta lähtee tieyhteydet Raahen Pattijoelle, Lumijoelle ja Revonlahdelle. Kylän halki virtaa Siikajoki.


title: Siikajoenkylä

text: Taajamassa on muun muassa terveysasema, pankki, päivittäistavarakauppa, asiamiesposti, huoltoasema ja peruskoulu. Kylässä sijaitsee Johan Oldenburgin vuonna 1852 suunnittelema Siikajoen kirkko. 18. huhtikuuta 1808 Siikajoen kirkonmäen läheisyydessä käytiin Suomen sotaan kuulunut Siikajoen taistelu. Nykyisin kirkon läheisyydessä sijaitsee vuonna 1934 paljastettu, Matti Visannin suunnittelema muistomerkki.


title: Siikajoki (täsmennyssivu)

text: Siikajoki voi tarkoittaa seuraavia:


title: ETP

text: Teknologiayhteisöt (European Technology Platforms, ETP) kokoavat eri tutkimus- ja teknologia-alojen tärkeimmät eurooppalaiset vaikuttajat yhteen. Teollisuus on teknologiayhteisöissä aloitteentekijä, mutta komissio toivoo, että verkostoon kuuluu edustajia tutkimuslaitoksista, julkiselta sektorilta ja järjestöistä.


title: ETP

text: Yhteisöjen tavoitteena on luoda yhteinen tutkimusstrategia (Strategic Research Agenda, SRA) alan tulevaisuuden tutkimustarpeista. Näitä strategisia tutkimusagendoja komissio on käyttänyt apunaan suunnitellessaan seitsemättä puiteohjelmaa ja nyt teknologiayhteisöissä valmistellaankin aktiivisesti puiteohjelmahankkeita.


title: ETP

text: Yhteiset teknologia-aloitteet (valmisteluvaiheessa Joint Technology Iniatives, JTI; toimivina juridisina organisaatioina Joint Undertaking, JU) ovat syntyneet teknologia-yhteisöjen pohjalta. Niiden avulla toteutetaan vaativia tutkimus- ja teknologiaohjelmia julkisen ja yksityisen sektorin yhteistyönä. Niiden tavoitteena on tehostaa julkisten ja yksityisten toimijoiden ja rahoittajien yhteistyötä alueilla, joilla suuret riskit ja rahoituksen vähyys vaikeuttavat tutkimusta ja kehitystä.


title: ETP

text: Ensimmäinen ETP oli ilmailun ACARE vuonna 2001.


title: ETP

text: Vuonna 2008 on käynnissä kolmisenkymmentä yhteisöä


title: Wankarani

text: Wankarani (Huancarani jne.) on Bolivian Andeilla Poopójärven lähellä sijaitseva arkeologinen löytöpaikka. Wankaranista ja sitä muistuttavista paikoista on tehty eteläisen Bolivian ylätasangon varhaista kiinteää asutusta, varhaista matallinkäsittelyä jne. koskevia löytöjä ajalta 1500 eaa – 400 jaa. Wankaranin asukkaat olivat Andien ensimmäisiä metallintyöstäjiä, ja kuparista on todisteita noin vuodelta 1200 eaa.


title: Kuusilmäkalat

text: Kuusilmäkalat ("Hiodontiformes") on viuhkaeväisten kalojen lahko, jossa on yksi heimo kuusilmät ("Hiodontidae") ja vain kaksi nykyistä lajia kultasilmä ("Hiodon alosoides") ja kuusilmä ("Hiodon tergisus"). Kolme muuta sukua tunnetaan fossiileista.


title: Kuusilmäkalat

text: Lahkon nykyinen esiintymisalue on kapea; kultasilmä ja kuusilmä elävät Pohjois-Amerikan joissa ja järvissä Kalliovuorten itäpuolella. Niillä ei ole juuri merkitystä ruokakaloina, mutta ne ovat urheilukalastajien suosiossa. Fossiilisia lajeja on löydetty myös lännempää Amerikasta sekä Aasian itäosista.


title: Kuusilmäkalat

text: Aiemmin kuusilmien heimo luettiin osaksi arapaimakalojen lahkoa ("Osteoglossiformes").


title: Arapaimakalat

text: Arapaimakalat ("Osteoglossiformes") on viuhkaeväisten kalojen lahko. Sen kaikki jäsenet elävät suolattomassa vedessä. Arapaimakalojen erikoisin tuntomerkki on hammaspintainen tai luinen kieli. Lahkon suurinta lajia arapaimaa ("Arapaima gigas") pidetään maailman suurimpana makean veden kalana. Se voi kasvaa yli nelimetriseksi.


title: Arapaimakalat

text: Kuusilmäkalojen lahko luokiteltiin aiemmin heimona osaksi arapaimakaloja.


title: Arapaimakalat

text: Monia lajeja on hoidettu myös akvaarioissa.


title: Robert Langer

text: Robert S. Langer (s. 29. elokuuta 1948 Albany, New York, Yhdysvallat) on biotekniikkaan erikoistunut MIT:n professori. Hän on kehittänyt lääkkeiden annostelumenetelmiä ja keinokudostekniikkaa.


title: Robert Langer

text: Langerin työ lääketieteessä ja biotekniikan uusilla aloilla on hyvin arvostettua kaikkialla maailmassa. Häntä pidetään monien uusien teknologioiden uranuurtajana. Hän on kehittänyt esimerkiksi ihonalaista lääkkeen annostelumenetelmää, jolla lääke voidaan antaa ihon kautta.


title: Robert Langer

text: Langer on hakenut tai hänelle on myönnetty yli 600 patenttia ja hän on kirjoittanut yli 1000 tieteellistä artikkelia. Hän on saanut useita palkintoja, kuten Charles Stark Draper Prize, Lemelson-MIT Prize ja Albany Medical Center Prize in Medicine and Biomedical Research sekä suomalainen Millennium-teknologiapalkinto (2008). Hän on historian nuorin henkilö, joka on valittu kaikkiin kolmeen yhdysvaltalaiseen tiedeakatemiaan, jotka ovat National Academy of Sciences, National Academy of Engineering ja Institute of Medicine.


title: Robert Langer

text: Langer valmistui kandidaatiksi Cornellin yliopistosta, ja tohtorin arvon hän sai kemiantekniikassa MIT:stä 1974. Hänen väitöskirjansa on nimeltään ”Enzymatic regeneration of ATP”, ja se valmistui Clark K. Coltonin ohjauksessa. Vuosina 1974–1977 Langer työskenteli maineikkaan syöpätutkijan Judah Folkmanin kanssa Bostonin lastensairaalassa ja Harvardin yliopiston lääketieteellisessä tiedekunnassa. Hän on toiminut vaikutusvaltaisten tutkijoiden neuvonantajana esimerkiksi tutkittaessa biomateriaaleja, lääkeannostelua ja verenkiertoelimiä.


title: Robert Langer

text: Robert Langerin vaimolla Lauralla on tohtorin arvo neurotieteissä. Pari tutustui MIT:ssä, ja heillä on kolme lasta.


title: Robert Langer

text: Langerille ovat myöntäneet kunniatohtorin arvon useat yliopistot eri puolilta maailmaa, kuten Jerusalemin heprealainen yliopisto ja ETH Zürich. Langer on saanut Millennium-teknologiapalkinnon vuonna 2008. Langer on saanut Wolfin palkinnon kemiasta vuonna 2013.


title: Skills Challenge

text:
Kilpailuun osallistuu neljä pelaajaa, jotka kiertävät radan. Ensin pelaajan pitää tehdä layup. Seuraavaksi hänen pitää pujotella kuljettaen kolme estettä (kaksoiskuljetus otetaan huomioon), jonka jälkeen hänen pitää heittää syöttö ilmassa renkaan läpi verkkoon. Heti tämän perään pelaajan pitää heittää syöttö lattian kautta renkaan läpi. Sitten hänen pitää heittää hieman 3-pisteen kaaren sisältä (20 jalkaa eli 6,096 metriä) kori.
Tämän jälkeen pelaajan pitää heittää pitkä syöttö renkaan läpi verkkoon. Lopuksi pitää pujotella kolme estettä ja tehdä layup.


title: Skills Challenge

text: Aikaisemmin, kun koko rata oli suoritettu, aikakello pysäytettiin ja neljästä pelaajasta kaksi nopeinta pääsi toiselle kierrokselle, jossa ratkaistiin kilpailun voitto. Vuodesta 2015 lähtien kilpailu on käyty 1 vs. 1 -kilpailuna pudotuspelimallilla.


title: Skills Challenge

text: Kilpailun ennätys**


title: Juan Jesús Gutiérrez

text: Juan Jesús Gutiérrez (s. 26. kesäkuuta 1969 Reinosa, Espanja) on entinen espanjalainen maastohiihtäjä, joka kilpaili kansainvälisellä huipputasolla vuosina 1991–2006.


title: Juan Jesús Gutiérrez

text: Gutiérrez oli parhaimmillaan pitkillä matkoilla ja vapaan hiihtotavan kilpailuissa. Hän teki läpimurtonsa sijoittuessaan yhdeksänneksi 50 kilometrin vapaan hiihtotavan kilpailussa Val di Fiemmen MM-kilpailuissa 1991. Neljä vuotta myöhemmin hän sijoittui Thunder Bayn MM-kisoissa samalla matkalla kuudenneksi.


title: Juan Jesús Gutiérrez

text: Gutiérrez sijoittui maailmancupin kilpailuissa parhaimmillaan kolmanneksi 72 kilometrin vapaan hiihtotavan kilpailussa Lamoura Mouthe'ssa helmikuussa 2000. Kilpailun voitti niin ikään Espanjaa edustanut Johan Mühlegg. FIS:n Marathon Cupissa Gutiérrez voitti alkuvuodesta 2002 kilpailut Predazzossa ja Samedanissa.


title: Graupner

text: Graupner on saksalainen RC-alan valmistaja, jonka valikoimasta löytyy RC-harrastukseen liittyviä tuotteita. Erityisen tunnettu Graupner on radiolaitteistaan. Valikoimaan kuuluvat radiolaitteiden lisäksi radio-ohjattavat autot, veneet, lentokoneet, helikopterit, työkoneet ja tankit sekä sähkö- että polttomoottorikäyttöisinä. Myös akut, laturit, virtalähteet ja sähkömoottorit kuuluvat Graupnerin valikoimaan.


title: Graupner

text: Yhtiön perusti Johannes Graupner Stuttgartissa vuonna 1930.


title: George Engleheart

text: George Engleheart (s. lokakuu 1752 Kew, Englanti – 1829 Blackheath) oli englantilainen miniatyyrimuotokuvien maalari ja Richard Coswayn kilpailija.


title: George Engleheart

text: Engleheart sai taiteilijan koulutuksen ensin George Barretin ohjauksessa ja sitten Joshua Reynoldsin ohjauksessa. Hän aloitti itsenäisenä taiteilijana 1773 ja piti samana vuonna näyttelyn Royal Academyssa. Hän jatkoi ammatin harjoittamista vuoteen 1813, jolloin hän jäi eläkkeelle. Hänen säilynyt palkkiokirjansa, joka sisältää luettelon mallina olleista henkilöistä ja kustakin muotokuvasta maksetut palkkiosummat, osoittaa että 39 vuoden aikana hän maalasi 4 853 miniatyyriä ja että hänen taiteilijantulonsa saattoivat vuosien ajan ylittää 1 200 puntaa vuodessa. Hän asui suuren osan elämäänsä Hertford Streetillä Mayfairissa, jossa hän asui eläkkeelle jäämiseen asti. Hän kuoli Blackheathissa 1829, ja hänet haudattiin Kewiin.


title: George Engleheart

text: Hän maalasi Englannin kuninkaan Yrjö III:n muotokuvan 25 kertaa, ja hänellä oli laaja suosijajoukko, johon kuuluivat lähes kaikki hovin kanssa tekemisissä olevat merkittävät henkilöt. Hän teki tarkkoja kopioita monista Joshua Reynoldsin tunnetuista maalauksista, ja ne ovat monista kadonneista Reynoldsin maalauksista ainoa olemassa oleva tieto. Englehartin palkkiokirja, värit, maalausvälineet ja suuri miniatyyrikokoelma ovat yhä hänen jälkeläistensä omistuksessa.


title: George Engleheart

text: Hän signeerasi työnsä usein "E" tai "G.E.".


title: Donald Carcieri

text: Donald L. Carcieri (s. 16. joulukuuta 1942) on yhdysvaltalainen republikaanisen puolueen poliitikko. Hän astui 7. tammikuuta 2003 virkaansa Rhode Islandin kuvernöörinä, jossa tehtävässä hän toimi vuoteen 2011 asti.


title: Donald Carcieri

text: Carcieri valmistui vuonna 1965 Brownin yliopistosta. Hän sai puolisonsa Suzannen ("Sue") kanssa neljä lasta.


title: Donald Carcieri

text: Politiikan ulkopuolella Carcieri on työskennellyt opettajana ja pankkiirina.


title: Ky-Mani Marley

text: Ky-Mani Marley (s. 26. helmikuuta 1976, Falmouth, Jamaika) on jamaikalainen näyttelijä ja reggae-artisti. Hän on Bob Marleyn ja Anita Belnavisin poika.


title: Páno Plátres

text:
Páno Plátres (), usein vain Plátres (Πλάτρες), on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on 239 (2011).
Páno Plátres sijaitsee etelään Tróodos-vuorilta, noin 25 kilometriä pohjoisluoteeseen Limassolista ja 45 kilometriä lounaaseen pääkaupungista Nikosiasta. Kylän nimi tulee kreikan kielen sanasta "platía", joka tarkoittaa tasankoista aluetta. Alkuosa viittaa siihen, että kyseessä on Ylempi Plátresin kylä; Alempi Plátres eli Káto Plátres sijaitsee noin kaksi kilometriä lounaaseen. Turistien suosima Páno Plátres on kylistä suurempi, ja siksi juuri se tunnetaan yleensä vain nimellä Plátres.


title: Páno Plátres

text: Páno Plátres on Kyproksen vuoriston suosituimpia ja tunnetuimpia turistikohteita. Sen vanha rakennuskanta on brittiläisvallan aikaisia huviloita, ja myös uudemmat rakennukset on tehty samaan tyyliin. Kylästä lähtee useita vaellusreittejä.


title: Mark McCumber

text: Mark Randall McCumber (s. 7. syyskuuta 1951) on yhdysvaltalainen golfaaja. Hän saavutti PGA Tourilla kymmenen voittoa vuosina 1979–1994 ja osallistui myös Ryder Cupiin.


title: Mark McCumber

text: Paitsi golfaajana, McCumber on työskennellyt golfratojen suunnittelijana. Hän kuuluu Jehovan todistajiin.


title: Kohaku

text: Kohaku on yksi manga- ja animesarja Inuyashan hahmoista. Kohaku on Sangon pikkuveli.


title: Kohaku

text: Sango ja Kohaku olivat lähteneet kotikylästään toiseen kylään tappamaan yõkaita. Kesken taistelun Naraku, joka oli nuoren lordin isän hahmossa, alkoi kontrolloida Kohakua ja pakotti tämän tappamaan Sangon, heidän isänsä sekä muut kyläläiset yõkaintappajat. Sango jäi kuin sattuman kautta henkiin, mutta Kohaku kuoli. Myöhemmin sarjassa Naraku herätti Kohakun henkiin Shikon-kuulan sirpaleella.


title: Puutarhanhoito

text: Puutarhanhoito on puutarhakasvien kasvattamista ja hoitamista. Näitä puutarhakasveja ovat vihannekset, juurekset, marjat, yrtit ja koristekasvit. Puutarhanhoitoon liittyy usein esimerkiksi kasvien kastelemista, siistimistä ja lannoittamista. Puutarhanhoidon ammattilaisia ja harrastajia kutsutaan puutarhureiksi.


title: Puutarhanhoito

text: Puutarhanhoito voi olla pienimuotoista ja yhteen kasviin keskittyvää, kuten ruohon kasvattamista. Toisaalta se ilmenee myös pikkutarkkana taidemuotona, joka on ollut arvostetussa asemassa monissa kulttuureissa. 1900-luvulla puutarhanhoidosta ja puistosuunnittelusta on myös tullut osa yleistä kaupunkien kunnossapitoa ja suunnittelua.


title: Puutarhanhoito

text: Ulkomuotonsa lisäksi kasveja kasvatetaan usein ruoaksi, esimerkiksi niiden hedelmien tai marjojen takia. Ruoantuotannon suhteen puutarhanhoito eroaa maataloudesta etenkin mittakaavassaan. Siinä missä maatalous on laajaa, puutarhanhoito on yleensä pienimuotoista.


title: Puutarhanhoito

text: Nykyään monet maat rajoittavat kasvien maahantuontia tuhoisten tulokaslajikkeiden pelossa.


title: Puutarhanhoito

text: Ruoaksi kasveja on kasvatettu esihistorialliselta ajalta asti. Ensimmäiset viittaukset koristepuutarhoihin ovat egyptiläisistä hautamaalauksista 1500-luvulta eaa.


title: Puutarhanhoito

text:
Puutarhan hoidon kehitykseen vaikuttavia asioita oli myös Antiikin ajalla, Rooman valtakunnan ajan jälkeisessä Bysantissa ja islamilaisissa maissa, Renessanssin ja Barokin ajassa ja 1700-luvun Englannissa. Myös Kauko-Idässä tunnettiin puutarhataide jo varhain.
Puutarhanhoidossa olennaisia asioita ovat maanparannus, kalkitus, maan muokkaus, lannoitus, kasvinsuojelu, kylvö, istutus ja kastelu.


title: Puutarhanhoito

text: Kun tehdään maanparannus, maaperään sekoitetaan jotain muuta maalajia ja näin saadaan maaperää muutettua paremmin viljelyyn sopivaksi. Esimerkiksi savimaahan, joka on rakenteeltaan tiivistä, voidaan lisätään karkeampaa maa-ainesta, esimerkiksi hiekkaa ja näin saadaan maahan lisää ilmavuutta. Myös eloperäisiä maalajeja ja kompostia käytetään maanparannusaineena. Kompostoinnissa on tärkeää ilmavuus, joka varmistetaan laittamalla kompostiin aluksi risuja ja lisäämällä kompostiin silloin tällöin jotain kuivaa ainetta.


title: Puutarhanhoito

text: Jos maa on liian hapan, maata pitää kalkita eli maahan pitää lisätä kalkitusainetta. Tällaisia ovat kaupasta saatavat kalkkijauheet, esimerkiksi dolomiittikalkki ja myös tuhka.


title: Puutarhanhoito

text: Maata muokataan sekä syksyllä että keväällä. Tarkoituksena on maan ilmavuuden parantaminen. Tämän lisäksi syysmuokkauksella on merkitystä siten, että edellisen kasvukauden kasvijätteet sekoitetaan maahan. Kevätmuokkaus pitää tehdä varhain, heti maan kuivuttua lumen sulamisen jälkeen. Muokkauksessa työvälineinä käytetään jyrsintä, lapiota tai puutarhaharaa.


title: Puutarhanhoito

text: Kasvien tarvitsemia pääravinneaineita ovat hiili, vety, happi, typpi, rikki, fosfori, kalium, kalsium ja magnesium. Näistä kolmea ensiksi mainittua lukuun ottamatta kasvi saa maasta. Lisäksi kasvi ottaa maasta hivenaineita. Näitä kasvi tarvitsee vähemmän, mutta kuitenkin hyvän kasvun takaamiseksi nekin ovat tarpeellisia. Näitä ovat rauta, mangaani, boori, kupari, sinkki, molybdeeni ja kloori. Jotta näitä kaikkia ravinteita olisi riittävässä määrin, maata lannoitetaan tarpeenmukaisilla lannoitusaineilla. Yleensä käytetään seoslannoitteita, jotka sisältävät useita ravinteita. Kuitenkin maahan voidaan lisätä yksittäistä ravinnetta, mitä varten on olemassa yksiravinteisia lannoitteita.


title: Puutarhanhoito

text: Kasvi pystyy ottamaan ravinteita paitsi juuriston, myös lehtien kautta. Täten lannoitus voidaan tehdä lehtilannoituksena, jolloin ravinneliuosta ruiskutetaan lehdille.


title: Puutarhanhoito

text: Jotta maan ravinnepitoisuus saadaan selville, voidaan tehdä viljavuustutkimus. Tällöin maasta otetaan näytteitä eri puolilta viljelyaluetta. Määräksi riittää kymmenen näytettä ja syvyydeksi noin 20 cm. Näytteet lähetetään viljavuuspalveluun.


title: Puutarhanhoito

text: Kasvinsuojelulla tarkoitetaan yleensä tuholaiseläinten ja kasvitautien torjuntaa, mutta myös rikkakasveja torjutaan joskus torjunta-aineilla.


title: Puutarhanhoito

text: Tuholaiseläinten torjunnassa voidaan käyttää paitsi torjunta-aineita, myös biologista torjuntaa, jolloin viljelyalueelle levitetään tuholaiseläinten viholliseläimiä. Muita ennaltaehkäseviä toimenpiteitä tuholaisia ja kasvitauteja vastaan ovat kasvivuorottelu, maanmuokkaus, tasapainoinen lannoitus, oikea kylvöaika ja kateharson levitys. Monesta kasvilajista on kehitetty entistä paremmin tuholaisia ja tauteja kestäviä lajikkeita, mikä osaltaan vähentää kasvinsuojelun tarvetta. Rikkakasveja voidaan poistaa kitkemällä.


title: Puutarhanhoito

text: Jos edellä mainitut menetelmät eivät riitä, käytetään viimeisenä keinona kemiallista torjuntaa. Kemiallisia kasvinsuojeluaineita ovat ruiskutteet, pölytteet, sirotteet, peittaus- ja kuorrutusaineet sekä houkutusaineet. Torjunta-aineita levitettäessä on aina suojauduttava vähintään suojaavalla pukeutumisella. Myrkyllisten torjunta-aineiden levityksessä tarvitaan myös kasvo-, silmä- ja hengityssuojaimia. Käsittelyn jälkeen on torjunta-aineesta riippuen varoaika, jolloin sadonkorjuu on kielletty.


title: Puutarhanhoito

text: Kun puita ja pensaita leikataan nuorina, ne haarautuvat myöhemmin paremmin. Aluksi leikkaustarve on kuitenkin vähäinen. Liika leikkaus aihettaa vesiversojen kasvua. Vanhojen puiden ja pensaiden leikkaus parantaa niiden elinvoimaisuutta. Hedelmäpuiden leikkaus myös parantaa satoisuuden säilymistä pitkään.


title: Keinotekoinen riutta

text: Keinotekoinen riutta on ihmisen merenpohjalle luoma alusta, jossa voi kasvaa muun muassa koralleja, levää, merirokkoja ja muita mereneläviä. Keinotekoisia riuttoja voi tehdä lähes mistä tahansa materiaalista, kunhan se ei ole ympäristölle vaarallista eikä riutasta saisi irrota mitään, joka vaarantaisi ympäristöä tai eliöitä.


title: Mack

text: Mack on yhdysvaltalainen autovalmistaja, joka kuuluu nykyään Volvo-yhtymään tytäryhtiönä. Mack valmistaa tyypillisiä amerikkalaisia puoliperävaunun vetoautoja. Pääkonttori sijaitsee Pennsylvanian Allentownissa ja sen suurin valmistustehdas on Allentownin esikaupungissa Macungiessa. Toinen merkittävä Mack Trucksin tehdaskompleksi sijaitsee Virginian Dublinissa. Mackia valmistetaan myös Australiassa Brisbanen lähellä.


title: Mack

text: Autot-elokuvan Mack-hahmo on melko samanlainen kun eräs Mackin valmistama malli.


title: Ruutia, räminää ja rakkautta

text: Ruutia, räminää ja rakkautta (televisioesityksessä myös Vieraanvaraisuutta, ) on yhdysvaltalainen mykkäelokuva, joka valmistui vuonna 1923. Slapstickiä ja tilannekomediaa hyödyntävä elokuva kertoo kaupunkilaispoika Willie McKaystä, joka joutuu keskelle Canfieldien ja McKayden sukuriitaa.


title: Ruutia, räminää ja rakkautta

text: "Ruutia, räminää ja rakkautta" on ainoa elokuva, jossa näyttelee Keatonin kolme sukupolvea. Keatonin isä Joseph näyttelee junainsinööriä ja Keatonin poika nuorta Willie McKaytä.


title: Ruutia, räminää ja rakkautta

text: Keatonin ystävä, näyttelijä Joe Roberts sairastui elokuvan teon aikana ja kuoli sydänkohtaukseen pian elokuvan valmistumisen jälkeen.


title: Ruutia, räminää ja rakkautta

text: Canfieldien ja McKayden suvut ovat olleet riidoissa niin kauan, ettei kukaan enää muista mistä riita sai alkunsa. Eräänä yönä vuonna 1810 eräs McKay-suvun perheenjäsen kuolee sukuriidan seurauksena ja saman suvun nainen ei halua Willie-pojalleen samaa kohtaloa. Nainen lähettää poikansa New Yorkiin Mary-tädin kasvatettavaksi eikä poika saa tietää sukujen kesken vallinneesta vihamielisyydestä.


title: Ruutia, räminää ja rakkautta

text: 21 vuotta myöhemmin Willie saa kirjeen, jossa kerrotaan hänen isänsä kuolleen. Willien täti kertoo pojalle sukuriidasta, mutta tämä päättää silti palata synnyinseudulleen periäkseen isänsä kotitilan. Junamatkalla hän tapaa tytön, Virginia Canfieldin, joka matkan päätteeksi pyytää poikaa illalliselle kotiinsa. Pian muulle Canfieldin perheelle selviää, että Willie on tulossa heidän taloonsa. Canfieldin perheenpää Joseph Canfield haluaa verenvuodatusta, mutta vieraanvaraisuuden sääntöjen mukaan Willie ei saa kuolla Canfieldin talon sisällä.


title: Ruutia, räminää ja rakkautta

text:
Pian saavuttuaan illalliselle Canfieldien luo Willie tajuaa tulleensa vihamiestensä taloon ja olevansa hengenvaarassa, jos poistuu sieltä.
Vuonna 2010 elokuvasta ilmestyi intialaisen elokuvaohjaajan S. S. Rajamoulin ohjaama telugunkielinen versio "Maryada Ramanna", joka edelleen on uudelleenfilmatisoitu kannadaksi, bengaliksi ja hindiksi.


title: Sulev Nõmmik

text: Sulev Nõmmik (11. tammikuuta 1931 Tallinna – 28. heinäkuuta 1992 Kuressaare) oli virolainen teatteri- ja elokuvaohjaaja, näyttelijä, humoristi ja koomikko.


title: Sheila Lerwill

text: Sheila Lerwill (o.s. Alexander, s. 16. elokuuta 1928) on entinen brittiläinen yleisurheilija.


title: Sheila Lerwill

text: Lerwill hyppäsi naisten korkeushypyn maailmanennätyksen 172 cm Lontoossa 7. heinäkuuta 1951 ja piti sitä hallussaan vuoteen 1954 saakka. Hän voitti korkeushypyssä EM-kultaa Brysselissä 1950 tuloksella 163 cm ja olympiahopeaa vuoden 1952 kesäolympialaisissa Helsingissä tuloksella 165 cm. Bernin EM-kilpailuissa 1954 hän sijoittui vielä viidenneksi tuloksella 160 cm.


title: Teresa Berganza

text: Teresa Berganza Vargas (s. 16. maaliskuuta 1935) on espanjalainen mezzosopraano. Hän syntyi Madridissa ja opiskeli Madridin konservatoriossa.


title: Teresa Berganza

text: Oopperadebyyttinsä Berganza teki roolilla "Così fan tuttessa" (Mozart) vuonna 1957. Hän pääsi jo samana vuonna esiintymään La Scalaan; vuonna 1959 hänet nähtiin ensi kertaa Covent Gardenissa ja vuonna 1967 Metropolitan-oopperassa.


title: Teresa Berganza

text: Berganza on paitsi oopperalaulaja, myös kuulu resitalisti. Hänelle myönnettiin vuonna 1991 Asturian ruhtinaan palkinto.


title: Marie-Helene Östlund

text: Marie-Helene Östlund (o.s. Westin, s. 14. toukokuuta 1966) on entinen ruotsalainen maastohiihtäjä, maailmanmestari.


title: Marie-Helene Östlund

text: Östlund voitti Oberstdorfin MM-kilpailuissa 1987 20 kilometrin vapaan hiihtotavan maailmanmestaruuden 27,1 sekunnin erolla Anfisa Reztsovaan. Samoissa kisoissa hän hiihti ankkuriosuuden pronssia saavuttaneessa Ruotsin viestijoukkueessa. Val di Fiemmen MM-kisoissa 1991 Östlund saavutti Jelena Välben jälkeen hopeaa 10 kilometrin vapaan tyylin kilpailussa. Thunder Bayn MM-kisoissa 1995 hän hiihti toisen osuuden Ruotsin voittaessa viestipronssia.


title: Marie-Helene Östlund

text: Östlund sai vuonna 1987 Svenska Dagbladetin kultamitalin yhdessä Ruotsin jääkiekkomaajoukkueen kanssa . Hän on naimisissa entisen hiihtäjän Erik Östlundin kanssa.


title: Lönkan

text: Nya svenska samskolan oli Helsingissä vuosina 1888–1977 toiminut yksityinen ruotsinkielinen yhteiskoulu. Koulu oli yhdeksänluokkainen, eli käsitti sekä keskikoulun että lukion. Koulu kulki myös nimellä Lönnbeckska skolan ensimmäisen rehtorinsa Albin Lönnbeckin mukaan. Puhekielessä tämä vääntyi muotoon Lönkan.


title: Lönkan

text: Koulun perustivat vuonna 1888 yliopettaja Viktor Heikel, asessori Uno Kurtén, yksityisopettaja Helena Alftan ja filosofian maisteri Albin Lönnbeck, jotka omistivat sen vuoteen 1899. Siitä eteenpäin koulua ylläpiti säätiö. Koulu aloitti toimintansa Standertskjöldin talossa osoitteessa Pohjoisranta 4, mutta muutti jo vuonna 1889 osoitteeseen Bulevardi 7–9, koulun perustajan yliopettaja Viktor Heikelin omistamaan taloon. Vuonna 1911 koulu sai käytöönsä Andreaankatu (nyk. Lönnrotinkatu) 12:ssa sijainneen puutalon. Vuodesta 1954 koulu toimi Töölössä varta vasten rakennetussa koulurakennuksessa Töölön kirkon vieressä Töölöntorilla, osoitteessa Sandelsinkatu 3. Suurimmillaan koulussa oli 1960-luvulla yli 550 oppilasta.


title: Lönkan

text: Peruskoulu-uudistuksen yhteydessä koulu kunnallistettiin. Keskikoulusta tuli kunnallinen peruskoulu nimellä Högstadieskolan lönkan. Lukio jatkoi toimintaansa vuoteen 1990 asti nimellä Lönnbeckska gymnasiet. Vuonna 2002 peruskoulun yhteyteen perustettiin uudelleen lukio nimellä Tölö gymnasium.Lähde:


title: Standertskjöldin talo

text: Standertskjöldin talo voi tarkoittaa ainakin seuraavia:


title: Eirik Hornborg

text: Eirik Mikael Hornborg (29. syyskuuta 1879 Helsinki – 29. joulukuuta 1965 Helsinki) oli suomalainen filosofian tohtori, Ruotsalaisen kansanpuolueen kansanedustaja, kirjailija ja merenkulun ja sodankäynnin historiaan erikoistunut historioitsija. Hän oli yksi Kolmenkymmenenkolmen kirjelmän allekirjoittajista.


title: Eirik Hornborg

text: Hornborgin vanhemmat olivat kamreeri Albrecht Hornborg ja Alma Maria Hornborg. Hän kirjoitti ylioppilaaksi Helsingin uudesta ruotsalaisesta yhteiskoulusta vuonna 1897 ja liittyi Uusmaalaiseen osakuntaan. Hän jatkoi opintojaan Helsingin yliopiston filosofisen tiedekunnan historiallis-kielitieteellisellä osastolla ja suoritti filosofian kandidaatin tutkinnon vuonna 1901. Hornborg toimi Uusmaalaisen osakunnan kuraattorina syyslukukauden vuonna 1904. Tukholman yliopiston kunniatohtorin arvonimen hän sai vuonna 1936.


title: Eirik Hornborg

text: Hornborg toimi historian ja ruotsinkielen opettaja Helsingin uudessa ruotsalaisessa tyttökoulussa vuodesta 1900 alkaen ja saman koulun johtajaksi hänet nimitettiin vuonna 1907. Hän toimi tehtävässä vuoteen 1915 saakka. Helsingin uuden ruotsalaisen yhteiskoulun johtajana hän toimi vuodet 1914–1918 ja sen jälkeenkin vielä koulun historian ja ruotsinkielen opettajana.


title: Eirik Hornborg

text:
Ennen ensimmäistä maailmansotaa Hornborg osallistui aktiivisesti kirjalliseen propagandatyöhön, joka ajoi Suomen oikeuksia, ja julkaisi aiheesta muun muassa vuonna 1914 Tukholmassa kirjoitelman "Rysslands frammarsch". Hän liittyi vuoden 1914 jälkipuoliskolla jääkäriliikkeeseen ja julkaisi vuoden 1915 puolella ruotsalaisille lukijoille anonyymisti kirjasen "Finlands öde och Sveriges trygghet", jolla hän pyrki muokkaamaan ruotsalaisten yleistä mielipidettä myönteiseksi Suomen itsenäisyyspyrkimyksille.
Hornborg liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 11. heinäkuuta 1916, ja hänet siirrettiin 1. lokakuuta pataljoonan 2. komppaniaan. Sotilasarvoltaan hän oli Saksassa Hilfsgruppenführer. Hän osallistui ensimmäisen maailmansodan taisteluihin Saksan itärintamalla Riianlahdella, ja 23. marraskuuta 1916 hänet siirrettiin pataljoonan täydennysjoukkoon ja komennettiin Berliiniin Suomen toimistoon sanomalehtijaoston johtajaksi. Hän toimi samalla jääkäripataljoonan rintamajulkaisun "Suomen Jääkärin" toimittajana. Muiden töidensä ohella hän toimi Saksasta käsin myös Suomen vapausliikkeen ulkomaanvaltuuskunnan kirjallisena avustajana.


title: Eirik Hornborg

text: Hornborg valittiin kesällä 1916 kansanedustajaksi Ruotsalaisen kansanpuolueen riveistä Uudenmaan vaalipiiristä ja sen johdosta hän matkustikin heti Venäjän vallankumouksen puhjettua Suomeen osallistuakseen valtiopäivätyöhön. Valtiopäivillä hän ajoi voimallisesti Suomen itsenäisyys asiaa sekä oli ajamassa suojeluskunta-aatetta Uudellamaalla. Hänet valittiin kansanedustajaksi myös vuonna 1917.


title: Eirik Hornborg

text: Hornborg jäi sisällissodan puhjettua edelleen Helsinkiin, koska hänen puolueryhmänsä sitä häneltä toivoi. Sisällissodan aikana hän kirjoitti paljon kirjoitelmia, joita sitten jaettiin monisteina punaisten miehittämässä Helsingissä valkoisille piireille. Hän toimi myös mukana salaisesti toimivassa Helsingin suojeluskunnassa, joka aktivoitiin itse taistelutoimintaan saksalaisten aloitettua sotatoimet Helsingin vapauttamiseksi.


title: Eirik Hornborg

text: Hornborg vihittiin avioliittoon vuonna 1918 Ingeborg Ilmonin kanssa. Hornborg valittiin uudelleen kansanedustajaksi vuosina 1919 ja 1924, josta eteenpäin hän kieltäytyi ehdokkuudesta. Hän toimi valtiopäivillä perustuslakivaliokunnan jäsenenä vuonna 1918 ja sotilasasiainvaliokunnan puheenjohtajana vuosina 1918 ja 1919 sekä asevelvollisuuskomitean jäsenenä vuosina 1919–1920 ja puolustusrevisionin puheenjohtajana vuosina 1923–1926.


title: Eirik Hornborg

text: Hornborg toimi sisällissodan jälkeen vuodesta 1919 alkaen joukkueenjohtajana Helsingin suojeluskunnan Oldboys-rykmentissä ja kuului myös jäsenenä Viron Avustamisen Päätoimikuntaan.


title: Eirik Hornborg

text:
Tammikuussa vuonna 1945 J. K. Paasikiven hallitus nimitti Hornborgin puheenjohtajaksi komiteaan, jonka tehtäväksi annettiin tutkia Suomen sodanaikaisen poliittisen johdon virkatoimien lainmukaisuus mahdollista oikeudenkäyntiä varten. Hornborgin komitean mietintö valmistui saman vuoden heinäkuussa, mutta se salattiin julkisuudelta valvontakomission vaatimuksesta.
Hornborg toimi Finlands svenska författarföreningin puheenjohtaja vuosina 1922–1924 ja 1932–1933 ja Nya Argus -aikakauslehden toimituksen jäsenenä vuosina 1926–1948 sekä Svenska litteratursällskapet i Finlandin hallituksen jäsenenä vuosina 1930–1947 ja puheenjohtajana vuosina 1934–1947. Hän oli myös Uusmaalaisen osakunnan ja Suomen laivapäällystöliiton kunniajäsen.


title: Eirik Hornborg

text: Kirjailija Yrjö Soini on selostanut Hornborgin komitean mietintöä sotasyyllisyysoikeudenkäyntiä käsittelevässä teoksessaan "Kuin Pietari hiilivalkealla". Komitean tehtäväksi oli annettu Suomen johtavien poliitikkojen virkatoimien tutkinta vuodesta 1938 alkaen. Soini arvelee, että mietinnön salaaminen julkisuudelta johtui juuri siitä, ettei komitea ollut todennut sodanaikaisten poliitikkojen toimineen missään vaiheessa Suomen lakien vastaisesti, vaikka eräissä suhteissa, muun muassa Saksan joukkojen kauttakulkusopimuksessa kesällä 1940 ja Ryti-Ribbentrop-sopimuksessa kesällä 1944, olikin sen mielestä huomautettavaa. Jatkosotaan joutumista komitea piti talvisodan suoranaisena ja väistämättömänä seurauksena. Mietinnön loppulauseessa komitea totesi, että oli mahdotonta jälkeenpäin arvioida toimenpiteiden oikeellisuutta, koska päätökset niistä oli tehty usein kriittisissä tilanteissa, eikä komitea pystynyt arvioimaan vaihtoehtoisten toimenpiteiden seurauksia. Komitean työskentelyä vaikeutti osaltaan se, että eräät sodanaikaisten päätösten tekoon osallistuneet tai niistä tietoiset henkilöt, mm. entinen presidentti Kyösti Kallio ja entinen ulkoministeri Rolf Witting olivat kuolleet. Soini on kiinnittänyt huomiota siihen, että valvontakomission puheenjohtaja kenraalieversti Andrei Ždanov saapui Helsinkiin juuri ennen komitean mietinnön luovuttamista valtioneuvostolle.


title: Bad Sneakers and a Piña Colada

text: Bad Sneakers and a Piña Colada on hard rock -yhtye Hardcore Superstarin toinen studioalbumi. Se julkaistiin vuonna 2000. Se oli yhtyeen ensimmäinen albumi, joka julkaistiin kansainvälisesti, ja sitä pidetään sen vuoksi usein debyyttialbumina.


title: Pat Stevens

text: Patricia ”Pat” Stevens (16. syyskuuta 1945 Linden, New Jersey, Yhdysvallat – 26. toukokuuta 2010 Massachusetts, Yhdysvallat) oli yhdysvaltalainen näyttelijä, joka tunnetaan parhaiten Scooby-Doo-sarjoista tutun Velma Dinkleyn ääniroolista. Roolissa hän oli vakituisesti vuosien 1976–1982 aikana animaatiosarjoissa ja elokuvissa. Stevens esiintyi uransa aikana myös näytelmärooleissa televisiosarjoissa, kuten "M*A*S*H" ja "The Bob Newhart Show".


title: Pat Stevens

text: Näyttelijäuransa jälkeen Stevens siirtyi opettamaan näyttelemistä.


title: Ruotsinkielinen opetus Helsingin yliopistossa

text: Helsingin yliopisto antaa myös ruotsinkielistä opetusta. Osa professorin viroista on ruotsinkielisiä. "Laki Helsingin yliopistosta" määrää, että yliopistossa tulee eri tiedekunnissa olla yhteensä vähintään 27 ruotsinkielistä professorin virkaa. "Svenska verksamhetsnämnden" on yliopistolaissa mainittu lautakunta yliopiston ruotsinkielistä opetusta varten. Svenska social- och kommunalhögskolan on ruotsinkielistä opetusta antava erillinen yksikkö.


text: Opetus Turun akatemiassa oli latinan ja ruotsinkielistä. 1900-luvun alussa yliopiston opetuskieleksi tuli suomi.


text: Vuonna 2007 yliopistoon perustettiin lahjoitusvaroilla ruotsinkielinen eläinlääketieteen professuuri.


text: Neljä yliopiston osakunnista ovat ruotsinkielisiä: Åbo Nation, Vasa nation, Östra Finlands Nation ja Nylands Nation.


title: Brandon Dubinsky

text: Brandon Dubinsky (s. 29. huhtikuuta 1986 Anchorage, Alaska) on yhdysvaltalainen jääkiekkohyökkääjä. Hän pelaa nykyään NHL-seura Columbus Blue Jacketsissa. Hän pelasi ensimmäisen NHL-kautensa . Dubinsky sai tulokaskaudellaan paljon kehuja joukkueen tähdiltä, muun muassa Jaromír Jágrilta. Samana vuonna hänet valittiin Yhdysvaltain maajoukkueeseen Kanadan MM-kisoihin, missä se putosi puolivälierässä. Dubinsky on pelityyliltään fyysinen, mutta hän on myös keskimääräistä taitavampi mailankäsittelijä.


title: Venona-projekti

text: Venona-projekti oli Yhdysvaltain ja Ison-Britannian tiedustelupalveluiden yhteistyössä toteuttama projekti, jonka päämääränä oli kryptoanalyysin avulla purkaa Neuvostoliiton tiedusteluelimiltä siepattua pääasiassa toisen maailmansodan aikaista kryptattua tietoliikennettä.


title: Venona-projekti

text: Suurin osa Venona-projektissa puretuista viesteistä oli siepattu Neuvostoliiton tiedustelupalveluiden, muun muassa KGB:n, GRU:n sekä laivaston GRU:n, lähetyksistä vuosina 1942–1945. Venona-projektissa purettiin myös Neuvostoliiton ulkoasiainministeriön ja kauppaministeriön salattuja viestejä. Venona-projekti käynnisti Yhdysvallat toisen maailmansodan aikana helmikuussa 1943, ja se jatkui vuoteen 1980, jolloin lopetettiin. Britannia liittyi mukaan projektiin vuonna 1948.


title: Venona-projekti

text: Tarkkaan ottaen projektista on käytetty vuosikymmenten varrella useita muitakin nimityksiä, kuten Bride ja Drug. Venona on käytetyistä nimityksistä vain viimeisin.


title: Venona-projekti

text: NSA käyttää yleensä koodinimistä raporteissaan kirjoitusasua, jossa kaikki kirjaimet ovat isoja. Siksi NSA:n raporteissa lukee "VENONA", jota käytetään muuallakin, mutta yleisin muoto on "Venona", jota myös CIA käyttää.


title: Venona-projekti

text: CIA ja NSA julkistivat vuosina 1995–1996 aiemmin salaiseksi määriteltyjä Venona-projektin tietoja. CIA:n mukaan Yhdysvaltain tiedustelu oli saanut vuonna 1942 selville purettuaan Japanin armeijan esikunnan ja sen Berliinin ja Helsingin välisten sotilasattaseoiden salatun tietoliikenteen, että suomalaiset kryptoanalyytikot olivat selvittäneet ominaispiirteitä venäläisten tietoliikenteen salauksesta ja että suomalaiset jakoivat tämän tiedon japanilaisille. Tämän seurauksena Yhdysvaltain maavoimien Signals Security Agency (SSA) käynnisti eversti Carter Clarken määräyksestä 1.2.1943 ohjelman, jonka tarkoituksena oli tutkia Neuvostoliiton kryptattua tietoliikennettä. Clarken huolena oli, että Neuvostoliitto ja Natsi-Saksa saattaisivat neuvotella salassa erillisrauhan, ja hän halusi pystyä varoittamaan tästä tarvittaessa esimiehiään.


title: Venona-projekti

text: Neuvostoliiton johto Moskovassa oli saanut kuitenkin agenteiltaan pian tiedoksi sekä vihollisten (Saksa ja Suomi) että liittolaisten (Yhdysvallat) yrittävän lukea sen salattua tietoliikennettä. Neuvostoliiton Berliinin agentit olivat tiedottaneet Moskovaan, että suomalaiset joukot olivat löytäneet osittain palaneita koodikirjoja ja kryptografista materiaalia Neuvostoliiton Petsamon konsulaatista kesäkuussa 1941, ja että myös saksalaiset yrittävät nyt käyttää venäläisten koodikirjaa, jonka suomalaiset olivat löytäneet. Tieto ei kuitenkaan huolettanut Neuvostoliiton johtoa Moskovassa, koska tietoliikenteen turvallisuus perustui kertakäyttöavaimille. KGB:n koodikirja korvattiin uudella vasta vuoden 1943 lopulla.


title: Venona-projekti

text: NSA:n mukaan Venona-projektissa puretut viestit johtivat useiden KGB:n lukuun vakoilua harjoittaneiden agenttien paljastumiseen. Heitä olivat mm. Klaus Fuchs, Harry Gold, David Greenglass, Theodore Hall, William Perl, Ethel ja Julius Rosenberg sekä ns. Cambridgen viitoset, joista paljastuivat Guy Burgess, Donald Maclean, Anthony Blunt ja Kim Philby.


title: Venona-projekti

text: Salattujen viestien purkamisen ja Venona-projektin onnistumisen kannalta keskeinen tekijä oli Neuvostoliiton kryptografisten materiaalien käytössä tapahtunut karkea virhe. Jostakin syystä kryptauksessa käytettävien ns. kertakäyttöavainlehtiöiden (one time pad) sivuista osaa oli käytetty uudestaan avainlehtiöiden valmistuksessa.


title: Venona-projekti

text: Suomi joutui edellä mainitulla tavalla ikään kuin vahingossa tai sattuman kautta mukaan tapahtumiin, joista Venona-projekti sai alkunsa; amerikkalaisten siepattua ja purettua japanilaisten salattua tietoliikennettä, jossa käsiteltiin suomalaisten kryptoanalyytikoiden tietämystä Neuvostoliiton tiedusteluelimien viestinnän salauksesta.


title: Venona-projekti

text: Lisäksi CIA:n julkistamien tietojen mukaan Office of Strategic Services (OSS) osti vuoden 1944 lopulla sisällöltään tuntemattomia (unidentified) Neuvostoliiton kryptografisia asiakirjoja Suomesta pois muuttaneilta Suomen armeijan sotilasarvoltaan upseeritasoisilta kryptoanalyytikoilta. (Katso Operaatio Stella Polaris) On esitetty, että OSS:n ostamaan materiaaliin olisi kuulunut osittain palanut koodikirja, jonka suomalaiset joukot olivat löytäneet Neuvostoliiton Petsamon konsulaatista kesäkuussa 1941.


title: Venona-projekti

text: OSS:n ostamat asiakirjat kuitenkin palautettiin pian venäläisille Yhdysvaltain ulkoministeri Edward P. Stettiniuksen suositeltua presidentti Franklin D. Rooseveltille, että asiakirjojen palauttaminen olisi Yhdysvaltain edun mukaista. CIA:n Venona-projektia koskevassa julkisessa raportissa kuitenkin todetaan tekstin alaviitteen 33 kohdassa, että OSS:n pääjohtaja kenraalimajuri William J. Donovan on saattanut kopioida (tai kopioituttaa) asiakirjat ennen niiden palauttamista. Tosin raportissa mainitaan, että Yhdysvaltain maavoimien Signaalitiedustelupalvelun arkistoista ei löydy näyttöä kopioinnista, eikä CIA:n ja NSA:n arkistoistakaan löydy tietoa kopioinnista.


title: Venona-projekti

text: Joka tapauksessa Neuvostoliiton Petsamon konsulaatista suomalaisten löytämät asiakirjat ovat päätyneet amerikkalaisille tiedusteluelimille, koska NSA:n avattua arkistojaan 90-luvun puolessa välissä salaisiksi ei enää luokitella asiakirjoja "NR 3702 CBTM13 20287A 19410530 Papers Found in USSRConsulate at Petsamo" NSA:n nettisivun mukaan Petsamosta löytynyt venäläisten koodikirja oli päätynyt amerikkalaisille tiedusteluelimille maavoimien signaalitiedustelun everstiluutnantti Paul Neffin saatua haltuunsa toisen maailmansodan loppupäivinä valokopion osittain palaneesta koodikirjasta Natsi-Saksan ulkoministeriön signaalitiedustelun arkistosta, joka sijaitsi linnassa Saksissa.


title: Venona-projekti

text:
CIA:n raportissa todetaan suomalaisten kryptoanalyytikoiden tietoa venäläisten salauksesta hyödynnetyn Venona-projektissa:
"Gene Grabeel, a Virginia schoolteacher who had recently arrived at Arlington Hall as part of its large civilian contingent, began the effort to read the Soviet diplomatic messages (and would continue working on the project for the next 36 years). She and others assigned to the project in 1943 spent months sorting stored and incoming telegrams by communications circuits. They gradually expanded their knowledge of the characteristics that separated the messages into the groups that the Finnish cryptanalysts had investigated".


title: Venona-projekti

text: Athan Theohariksen kirjan "Chasing Spies" mukaan suomalaisten salakirjoitusalyytikoiden tiedon hyödyntämisellä amerikkalaisten tiedusteluelinten kryptoanalyysissä viitataan Japanin armeijan esikunnan ja sen sotilasattaseoiden välisestä viestinnästä purettuihin tietoihin. Sellaista tietoa ei ole vahvistettu, että suomalaisten OSS:lle myymiä tietoja olisi käytetty Venona-projektissa. Sen sijaan on NSA:n vahvistamalla tavalla tiedossa, että Saksan haltuun päätyneet kopiot suomalaisten Petsamosta hankkimasta tiedustelutiedosta, mukaan lukien venäläisten koodikirja, ovat edelleen päätyneet amerikkalaisten tiedusteluelinten haltuun Saksan arkistoista Saksan hävittyä toisen maailmansodan.


title: Eero Mäkelä

text: Eero Mäkelä (11. joulukuuta 1942 Turku – 10. kesäkuuta 2008 Helsinki) oli suomalainen keittiömestari ja suomalaisen keittotaidon grand old man.


title: Eero Mäkelä

text: Myös valokuvausalasta kiinnostunut Mäkelä kouluttautui kuitenkin keittiöalalle ja työskenteli 1962 lähtien monissa huippuravintoloissa, kuten Kämp, Marski, Adlon, Palacessa 1976 lähtien, Hotelli Haaga kunnes keskittyi omaan ravintolaan Kanavanrantaan. Ensimmäiset opintomatkansa Ranskaan hän teki 1979.


title: Eero Mäkelä

text: Palace Gourmet sai hänen keittiöpäällikkyysaikanaan 1987 ensimmäisen Suomeen myönnetyn Michelin-tähden. Tähteä ei yleensä koskaan myönnetty ravintolatarkastajan ensimmäisellä käynnillä, joten Palacen saavutus oli poikkeuksellinen. Mäkelän harrastuksiin kuului myös ranskan kielen opiskelu.


title: Eero Mäkelä

text: Eero Mäkelä toimi ensimmäisten Suomessa järjestettyjen pohjoismaisten ravintolakokkien ammattitaitokilpailujen päätuomarina. Kilpailut järjestettiin Helsingissä Ravintolakoulu Perhossa vuonna 1982. Hän toimi tuomarina myös monissa kansainvälisissä kilpailuissa, muun muassa neljä kertaa Bocuse d'Or -kilpailussa Lyonissa. Hän piti kursseja koulutti sekä harrastajia että muun muassa Alkon myyjiä.


title: Eero Mäkelä

text: Mäkelä toimi myös eri oppilaitoksissa opettajana ja asiantuntijana useilla ruoanvalmistuksen kursseilla. Hän toimi aktiivisesti alan opetuksen ja koulutuksen kehittämistyössä. Toiminnallaan hän lähensi opetusta ja työelämän välistä yhteistyötä.


title: Eero Mäkelä

text: Mäkelä toimi Suomen gastronomien seuran puheenjohtajana ja muussa alan järjestötyössä. Eero Mäkelä toimi myös Suomen Keittiömestarit ry:n puheenjohtajana ja myöhemmin yhdistyksen kunniapuheenjohtajana. Mäkelä oli aktiivinen ja tunnettu keittiömestari, joka teki koko uransa ajan korvaamatonta työtä suomalaisen ruokakulttuurin eteen kotimaassa ja maailmalla.


title: Rudi Schneider

text: Rudi Schneider (27. heinäkuuta 1908 – 1957) oli itävaltalainen meedio. Hän väitti saaneensa yhteyden henkimaailmaan jo lapsuusiällään. Oletettuja paranormaaleja kykyjä tutki muiden muassa Harry Price.


title: Rudi Schneider

text: Myös Rudin veli Willi toimi meediona.


title: Harry Price

text: Harry Price (17. tammikuuta 1881 – 29. maaliskuuta 1948) oli brittiläinen paranormaalien ilmiöiden tutkija. Hän tutki muiden muassa Helen Duncanin ja Rudi Schneiderin väitettyjä mediaalisia kykyjä sekä poltergeistia.


title: Harry Price

text: Erityisesti Price tuli tunnetuksi tutkimuksistaan Borleyn pappilan kummitteluilmiöistä. Häntä voidaan sanoa aaveenmetsästäjäksi. Hän paljasti huijarimeedioita, väärennettyjen aavevalokuvien ottajia, vilpillisiä räyhähenkitapauksia ja jopa puhuvan mungon tapauksen.


title: Harry Price

text: Price julkaisi tutkimuksistaan useita kirjoja. Niistä tunnetuin on vuonna 1940 julkaistu "The Most Haunted House In England", joka käsittelee Borleyn pappilaa. Schneiderin kyvyistä tekemistään kokeista hän kirjoitti kirjan "Rudi Schneider" vuonna 1930.


title: Kaisu Puuska-Joki

text: Kaisu Puuska-Joki (17. heinäkuuta 1907 Helsinki – 9. heinäkuuta 1996 Helsinki) oli filosofian maisteri ja Yleisradion pitkäaikainen radiokuuluttaja. Hän esiintyi myös näyttelijänä muutamassa 1930-luvulla valmistuneessa elokuvassa ("Siltalan pehtoori", "Roinilan talossa", "Onnenpotku").


title: Kaisu Puuska-Joki

text: Puuska-Joki pääsi ylioppilaaksi 1925, valmistui filosofian kandidaatiksi 1931 ja maisteriksi 1932. Puuska-Joki julkaisi muistelmansa nimellä "On aika illan..., Kuvia muistojeni albumista" (WSOY 1978).


title: Kaisu Puuska-Joki

text: Puuska-Joki toimi radioäänenä vuoden 1936 kesäolympialaisten merkeissä mainonnassa radiovastaanottimien myynnin lisäämiseksi. Talvisodan aikana vuonna 1939 hän luki evakuointiohjeita radiossa. Hän jäi eläkkeelle Yleisradion palveluksesta 1972.


title: Coral Polge

text: Coral Polge (k. 29. huhtikuuta 2001) oli brittiläinen kuvataiteilija ("psyykkinen taiteilija") ja meedio. Hän väitti saavansa edesmenneistä henkimaailman välityksellä tietoja, joiden pohjalta kykeni tekemään tarkkoja muotokuvia.


title: Coral Polge

text: Polge kirjoitti Kay Hunterin kanssa työstään kirjan "Living Images".


title: Cosmo Lang

text: Cosmo Gordon Lang, Lambethin 1. paroni Lang (31. lokakuuta 1864 – 5. joulukuuta 1945) oli brittiläinen anglikaanisen kirkon pappi. Hän luki ensin lakia, mutta vaihtoi urasuunnitelmiaan ja sai vihkimyksensä vuonna 1891. Hän toimi Stepneyn piispana (1901–1909), Yorkin arkkipiispana (1909–1928) ja lopulta Canterburyn arkkipiispana (1928–1942).


title: Erkki Melakoski

text: Erkki Olavi Melakoski (5. tammikuuta 1926 Turku – 6. huhtikuuta 1997 Helsinki) oli suomalainen säveltäjä, muusikko ja toimituspäällikkö. Melakosken sävellyksistä todennäköisesti tunnetuin on ”Balladi Olavinlinnasta”.


title: Erkki Melakoski

text: Melakoski vaikutti laajasti suomalaisessa viihdemusiikissa. Hän soitti tanssiyhtyeessä jo kouluaikoinaan ja liittyi Olli Hämeen orkesteriin vuonna 1948, kun pianisti Valto Laitinen jätti yhtyeen. Hän soitti yhtyeessä 1950-luvun puoleenväliin asti. Vuosina 1959–1963 hän soitti omaa nimeään kantaneessa Erkki Melakosken orkesterissa. Melakoski työskenteli kevyen musiikin parissa Yleisradiossa toimittajana 1953–1961, apulaisosastopäällikkönä 1961–1972 ja musiikkituotannon toimipäällikkönä vuodesta 1972. Melakoski vastasi uransa aikana Yleisradion laajan kantanauha-arkiston luomisesta. Hän toimitti muun muassa Sävelradiota ja sovitti kappaleita "Kuukauden suositut" -sarjaan, jossa hän toimi kapellimestarina.


title: Erkki Melakoski

text: Melakoski kuoli äkilliseen sairauskohtaukseen huhtikuussa 1997.


title: Erkki Melakoski

text: Hänet on haudattu Hietaniemen uurnalehtoon (kortteli 14).


title: Le Mans Series

text: Le Mans Series (lyhenteeltään LMS) (alun perin Le Mans Endurance Series) oli eurooppalainen urheiluautokilpasarja, joka perustui Le Mansin 24 tunnin ajon ympärille. Sarjaa pyöritti Automobile Club de l'Ouest, ja ensimmäinen kausi ajettiin vuonna 2004 ja viimeinen 2011. Sen katsotiin korvanneen yhden kauden kestäneen European Le Mans Series -sarja, joka teki paluun takaisin kaudeksi 2012, kun sarja nimettiin uudelleen European Le Mans Series. Le Mans Series on samantapainen kuin Yhdysvalloissa ajettava American Le Mans Series.


title: Le Mans Series

text: LMS:ssä ajetaan GT- ja Le Mans Prototype -autoilla, jotka on jaettu luokkiin LMP1, LMP2, GT1 ja GT2. GT1-luokka tunnettiin aikaisemmin nimellä GTS ja GT2-luokka nimellä GT. Voitot ja mestaruudet jaetaan luokkakohtaisesti eikä yleissijoituksella ole merkitystä.


title: Le Mans Series

text: LMS-sarjaan kuuluu tunnettuja kestävyysajoja, kuten Monzan, Nürburgringin ja Span tuhannen kilometrin ajo.


title: Valerio Vallifuoco

text: Valerio Vallifuoco (s. 19. lokakuuta 1987) on italialainen haulikkoampuja ja poikien maailmanmestari.


title: Valerio Vallifuoco

text: Valerio Vallifuoco on saavuttanut MM-kilpailuissa poikien sarjassa trapissa Lonatossa 2005 joukkuehopeaa, sekä Nikosiassa 2007 henkilökohtaisen maailmanmestaruuden ja joukkuepronssin.


title: Aksiisi

text: Aksiisi eli aksiisimaksu on valtiolle suoritettava vero tai maksu tavallisesti kulutustavaroiden valmistamisesta tai myynnistä. Aksiisi tarkoittaa samaa kuin valmistevero, jota nimitystä nykyisin yleisesti käytetään. Sanan tarkka merkitys vaihtelee eri maissa ja eri aikoina. Suomen ja Ruotsin lainsäädännössä aksiisi merkitsi kotimaassa valmistetuista tuotteista perittävää välillistä veroa. Tällaista veroa joutui maksamaan esimerkiksi oluesta, viinasta, tupakasta, tulitikuista ja makeisista.


title: Aksiisi

text: Keskiajalla aksiisi tarkoitti tuontitullia, jota perittiin viinistä ja ulkomaisesta oluesta.


title: Arto Hanni

text: Arto Hanni (s. 29. toukokuuta 1973) on suomalainen jo kertaalleen uransa lopettanut lentopalloilija, joka teki paluun vuonna 2014 lentopallokentille Korson Vedon riveissä Lentopallon Mestaruusliigassa. Hanni aloitti pääsarjauransa vuonna 1993 Kuopion Pallovolossa ja lopetti sen vuonna 2009 SSK Spodra Ankaran riveissä pelattuaan Turkin pääsarjassa yhtäjaksoisesti kaudesta 2004 lähtien. Urallaan Hanni on pelannut ammattilaisena kotimaamme lisäksi Saksassa, Sveitsissä, Italiassa, Espanjassa sekä Turkissa. Hän on 188 senttimeriä pitkä ja pelipaikaltaan passari.


title: Arto Hanni

text: Hanni teki paluun lentopallokentille yllättäen monen vuoden tauon jälkeen kaudella 2014–2015. Hän liittyi Korson Vedon miesten mestaruusliigajoukkueen riveihin. Hän sanoi, että paluun pohjustaminen alkoi alun perin vitsistä.


title: Arto Hanni

text: Arto Hanni aloitti pääsarjauransa kuopiolaisen Pallavolon riveissä kaudella 1993, jonka jälkeen hän pelasi Kuopion KuPS-Volleyn riveissä kaudella 1995-1996. Heti ensimmäisellä kaudella Kupsissa hän pääsi juhlimaan sekä SM-kultaa että myös Suomen Cupin mestaruutta. Hanni jatkoi KuPS-Volleyssa myös toisen kauden voittaen toisen SM-kullan. Kahden SM-liigavuoden jälkeen Hanni lähti ammattilaiseksi kovatasoiseen Saksan Bundesliigaan Nordhausenin joukkueeseen. Vuoden Saksassa pelattuaan Hanni siirtyi pelaamaan Sveitsin pääsarjaan, jossa hän saavutti heti Sveitsin mestaruuden.


title: Arto Hanni

text: Loistavasti sujuneen kauden jälkeen avautui tie lentopallon mahtimaahan Italiaan, ja Hanni kirjoitti sopimuksen Gagliarin joukkueen kanssa kaudeksi 1999-2000. Gagliarista tie vei Fanon joukkueeseen, josta lopulta kaudeksi 2000-2001 huippuseura Sempre Volley Padovaan. Padovassa Hanni pelasi kauden verran, ja päätti kolmen vuoden jaksonsa Italiassa siirtymällä Espanjan pääsarjaan, Malagan joukkueeseen.


title: Arto Hanni

text: Kausi Malagassa ei kuitenkaan ollut uran mieluisimpia, sillä seuranjohto teki läpi kauden kummallisia virheitä. Seurajohto unohti muun muassa hoitaa pelaajien viisumit kuntoon Mestareiden liigan kamppailuun, joka pelattiin Venäjällä. Hanni ei halunnut jatkaa Malagassa kauden jälkeen ja päätti palata kotoiseen SM-liigaan, jossa hän aloitti pelit Rovaniemen Napapiirin Palloketuissa. Kesken SM-liigakauden Hanni kuitenkin siirtyi takaisin ulkomaille, kun hän kirjoitti sopimuksen Parman kanssa A1-liigaan. Alkukauden visiitti Suomessa vei lopulta loppukaudeksi maailman parhaimpana pidettyyn lentopalloliigaan.


title: Arto Hanni

text: Italiassa vietetyn kauden jälkeen Hanni siirtyi Turkin pääsarjaan Spodra Ankaran vahvuuteen kaudeksi 2004-2005. Spodra Ankarassa hän viihtyi hyvin, sillä hän edusti seuraa peräti neljä peräkkäistä kautta. Hän toimi joukkueen kapteenina viimeiset kolme kautta.


title: Arto Hanni

text: Kaudella 2008-2009 Hannin piti pelata Pafiagos Syllagosin joukkueessa Kyproksen pääsarjassa. Hän kuitenkin pettyi joukkueen valmennus- sekä organisaation tasoon ja purki nopeasti sopimuksensa. Aluksi Hanni teki loppukauden kestävän sopimuksen lentopallon 1-sarjaan vantaalaisen Korson Vedon kanssa. Sopimus sisälsi kuitenkin ulkomaanpykälän, jonka avulla Hanni sai purkaa sopimuksen mikäli tarjous sopiva tarjous tulisi ulkomailta. Arto Hanni ei pelannut ainuttakaan peliä Korson riveissä, sillä hän teki joulutauolla sopimuksen Turkin pääsarjaan Spodra Ankaraan. Kausi oli Hannin uran viimeinen.


title: Arto Hanni

text: Peliuransa jälkeen Hanni palasi Suomeen ja työelämään. Lentopalloa hän ei täysin jättänyt, sillä hän pelasi esimerkiksi ikämiesten SM-kisoissa. Hanni voitti esimerkiksi vuonna 2013 M40-sarjan Suomen mestaruuden. Hanni myös valmensi Fortum Tutor -ohjelmassa tutorina Puma Volleyn seuran junioreita.


title: Arto Hanni

text: Jo yli 40 vuoden ikään ehtinyt Hanni teki yllättäen paluun huippu-urheiluun, kun hän solmi Korson Vedon kanssa sopimuksen kaudeksi 2014-15. Korso sai Hannin johdolla hyvän lähdön sarjakauteen, ja sarjan häntäsijoille povattu joukkue oli kärkisijoilla. Hanni valittiin heti lokakuun tähdistökentällisen passariksi Mestaruusliigassa. Hannin pelivire ällistytti ainakin osittain lentopallon seuraajat, sillä pelitaukoa oli kulunut ja mittarissa oli ikää 41 vuotta.


title: Arto Hanni

text: Suomen A-maajoukkueessa Hanni esiintyi kauden verran vuonna 2002-2003 pelaten yksitoista A-maaottelua. Hanni totesi itse vuonna 2014 ennen Mestaruusliigakauden alkua Urheilusanomissa, ettei oikeastaan koskaan saanut mahdollisuutta näyttää kykyjään maajoukkueessa. Esimerkiksi italialaisvalmentaja Mauro Berruto ei valinnut Hannia kertaakaan maajoukkueryhmään, vaikka Hannin esitykset ulkomaankentillä olisivat puoltaneet valintaa. Berrutoa valmensi Hannia aikanaan Italiassa. Maajoukkueen nuorennusleikkauksen jälkeen häntä ei enää nähty maamme passaritehtävissä.


title: Jessica Rossi

text: Jessica Rossi (s. 7. tammikuuta 1992) on italialainen haulikkoampuja, olympiavoittaja, maailmanmestari ja maailmanennätysnainen.


title: Jessica Rossi

text: Jessica Rossi on saavuttanut MM-kilpailuissa tyttöjen sarjassa maailmanmestaruuden Nikosiassa 2007 trapissa tuloksella 67. Mariborissa 2009 hän saavutti naisten sarjassa sekä henkilökohtaisen että joukkuekullan. Lontoon olympialaisissa 2012 Rossi voitti olympiakultaa ampumalla peruskilpailussa tuloksen 75 ja finaalissa 99 joista molemmat ovat maailman- ja olympiaennätyksiä.


title: Mosaiikkilintu

text: Mosaiikkilintu on Ulla Viertolan kirjoittama fantasiaromaani, joka ilmestyi WSOY:n kustantamana vuonna 2006. Kirjan päähenkilö on nuori keisari Adulkar III, jonka valtakunta on ilman vettä. Adulkarin unennäkijä kertoo keisarille, että vihaiset vesihenget estävät vedentulon. Adulkar lähtee etsimään henkiä ja tapaa Unnan, joka oli ns. ensimmäinen.


title: Aili Nordgren

text: Aili Amanda Henriette Nordgren (o.s. "Salminen", ) oli suomenruotsalainen työväenkirjailija.


title: Aili Nordgren

text: Nordgrenin vanhemmat olivat pienviljelijä Hindrik Albin Salminen ja Erika Maria Eriksson. Hänen sisaruksiaan olivat kirjailijat Sally Salminen ja Uno Salminen sekä runoilija Runar Salminen. Nordgren meni naimisiin 1932 Runar Evald Nordgrenin kanssa. Heidän lapsiaan ovat kirjailija Ralf Nordgren ja säveltäjä Pehr Henrik Nordgren.


title: Aili Nordgren

text: Nordgren aloitti kirjallisen uransa runokokoelmalla "Rödbränd mark" (1940). Hän kirjoitti muun muassa Ahvenanmaan maatyöväen elämästä ja julkaisi myös Suomen sisällissotaa kuvaavan romaanin "Väljer du stormen" (1955).


title: Davor Brcić

text: Davor Brcić (s. 1981) on serbialainen huippulentopalloilija, joka pelasi kaudella 2008–2009 Muuramen Lentopallon riveissä,lentopallon SM-liigassa. Urallaan hän on pelannut lisäksi kotimaansa pääsarjassa, sekä Ranskan Pro liigassa.


title: Davor Brcić

text: Kaudella 2007–2008 Brcić pelasi Ranskan liigassa Saint Nazairen joukkueen vahvuudessa. Ennen Ranskaan lähtöään hän pelasi Serbian pääsarjassa. Urallaan Brcić on pelannut myös rantalentopalloa innokkaasti, ja hän onkin hallitseva Serbian mestari rantalentopallossa vuodelta 2008.


title: Viistinä

text: Viistinä () on maalaiskunta ja sen keskuskylä Leningradin alueen Jaaman piirissä Venäjällä. Se sijaitsee Soikkolan niemimaalla 90 kilometriä Jaamasta koilliseen.. Kylässä on 1 000 ja kunnassa 1 900 asukasta (vuonna 2013).


title: Viistinä

text: Kunta on vanhaa inkeroisten asuinseutua. Sen alueella sijaitsee suurin osa Laukaansuun satamasta.


title: Viistinä

text: Viistinän kunnan pinta-ala on 202,99 neliökilometriä. Se rajoittuu idässä Jaaman piirin Niisnovan, etelässä Kattilan ja lounaassa Laukaansuun kuntiin sekä lännessä ja pohjoisessa Suomenlahteen. Pinta-alasta 65,3 % on metsää, 16,5 % maatalousmaata, 12,6 % teollisuusaluetta ja 4,7 % asuinaluetta.


title: Viistinä

text: Seudulla virtaavat Haapalanjoen sivujoet Mustajoki (ven. "Tšornaja") ja Valkeajoki ("Belaja") sekä Suomenlahteen laskevat Loukkulanoja ("Lovkolovski") ja Harkkolanoja ("Garkolovski"). Ainut järvi on pieni Suijanjärvi ("Suidovo"). Hyötykaivannaisiin kuuluvat hiekka, sora ja turve. Kunnan alueella sijaitsee osa Kattilan rauhoitusalueesta.


title: Viistinä

text: Keskuskylän lisäksi kuntaan kuuluu 18 kylää: Koskina (ven. "Koškino"), Koskisenkylä, Krasnaja Gorka, Loka ("Logi"), Loan asutus, Metsäkylä ("Zalesje"), Mäkkylä ("Mišino"), Mättäsi ("Gorki"), Otsave ("Smenkovo"), Ruutsia ("Rutšji"), Saarove ("Jugantovo"), Savimäki ("Glinki"), Säätinä ("Slobodka"), Tammikontu ("Dubki"), Uusi-Harkkola ("Novoje Garkolovo"), Vanha-Harkkola ("Staroje Garkolovo"), Venakontsa ("Pahomovka") ja Voloitsa ("Valjanitsy"). Viistinän jälkeen toiseksi suurin asutuskeskus on runsaan 300 asukkaan Ruutsia. Suurin osa asukkaista on venäläisiä, mutta kunnassa asuu yhä myös inkeroisia. Kylissä on paljon kesähuviloita. Kesäaikaan asukasmäärä nousee lähes kolminkertaiseksi.


title: Viistinä

text: Soikkolan niemimaa on vanhaa inkeroisten asuinaluetta. Eräissä kylissä on asunut myös inkerinsuomalaisia äyrämöisiä, jotka kuuluivat Soikkolan luterilaiseen seurakuntaan. Koskisenkylässä oli 1800-luvulla pieni saksalainen siirtokunta. Seudun pääelinkeino oli kalastus, joka erikoistui suosittujen kilohailisäilykkeiden tuotantoon.


title: Viistinä

text: Viistinän kautta kulkee Suomenlahden etelärantaa myötäileva asfaltoitu maantie A-121. Etäisyys Jaamaan on suorinta reittiä 66 kilometriä ja Laukaansuun kautta 70 kilometriä. Pietariin on matkaa Sosnovyi Borin kautta 142 kilometriä. Kylistä on linja-autoyhteydet Jaamaan ja Vääskylän rautatieasemalle.


title: Viistinä

text: Kunnan alueella toimii Laukaansuun satama, mutta sen työvoimatarpeet eivät juurikaan vastaa kantaväestön koulutusta sekä sukupuoli- ja ikärakennetta. Teollisuusyrityksiä on kaksi, joista toinen tuottaa rakennushiekkaa Laukaansuun satamaa varten ja toinen harjoittaa puunhankintaa. Viistinän aikaisemmin tärkein tuotantolaitos, kalastuskolhoosi Baltikan säilyketehdas, on käytännössä lopettanut toimintansa. Maataloutta edustavat pieni maatalousyritys ja kolme yksityistilaa.


title: Viistinä

text: Viistinän palveluihin kuuluvat lastentarha, keskikoulu, kulttuuritalo, kirjasto ja pieni poliklinikka. Mättäsissä on kulttuuritalo kirjastoineen.


title: Viistinä

text: Kunnan alueelta on löydetty useita keskiaikaisia asuin- ja hautapaikkoja. Rakennusmuistomerkkeihin kuuluvat Soikkolan raunioitunut ortodoksinen kirkko, Vanhan-Harkkolan kartanon jäännökset sekä 1900-luvun alussa pystytetty Poljakovin talo Ruutsiassa. Seudulla on 1930-luvulla rakennetun laivastotukikohdan raunioita sekä toisessa maailmansodassa kaatuneiden neuvostosotilaiden hautoja. Viistinässä toimii perinteistä inkeroiskulttuuria esittelevä museo.


title: Viistinä

text: Seudun matkailupotentiaali perustuu Suomenlahden rantamaisemiin ja kulttuurihistoriallisiin kohteisiin. Viistinän kylässä toimii hotelli. Vanhan-Harkkolan lähistöllä on kaksi lomakylää.


title: Viistinä

text: Laukaansuun sataman kehittäminen tulee aiheuttamaan suuria muutoksia Viistinän kunnassa. Suunniteltu satama-alue ulottuu etelästä Ruutsian kylän länsipuolelle. Kunnan eteläosaan ja Soikkolan niemimaan keskiosaan suunnitellaan teollisuusalueita ja tavaraliikenteen lentokenttää. Sataman työntekijöiden uudet asuinalueet on tarkoitus rakentaa etupäässä Laukaansuun kunnan puolelle. Viistinän kunnalle on varattu muun muassa virkistysalueen tehtäviä.


title: Aleksandr Tuškin

text: Aleksandr Tuškin (s. 15. heinäkuuta 1964 Minsk, Valko-Venäjän SNT) on venäläinen entinen käsipalloilija ja olympiavoittaja.


title: Aleksandr Tuškin

text: Tuškin saavutti Neuvostoliiton edustajana olympiakultaa Soulista 1988. Kultakantaan hän palasi Venäjän edustajana Sydneyssä 2000. Neljä vuotta myöhemmin hän saavutti Ateenan kisoista vielä pronssimitalin.


title: Saud Meqlad

text: Saud Meqlad (s. 8. tammikuuta 1988) on kuwaitilainen haulikkoampuja.


title: Saud Meqlad

text: Saud Meqlad on saavuttanut MM-kilpailuissa Nikosiassa 2007 hopeaa poikien trapissa tuloksella 117.


title: Lego Star Wars

text: Lego Star Wars on Lego Groupin valmistama Lego-tuotesarja, joka perustuu George Lucasin luomaan "Tähtien sota" -elokuvasarjaan. Lego Star Wars on Legon lisenssituotesarjoista vanhin: lisenssisopimus tehtiin vuonna 1998 ja ensimmäiset tuotteet tulivat markkinoille alkuvuonna 1999 "" -elokuvan ensi-illan lähestyessä. Nykyinen lisenssisopimus on voimassa vuoteen 2022 saakka. Vuoteen 2013 mennessä Lego Star Wars -tuotteita oli myyty maailmanlaajuisesti yli 200 miljoonaa kappaletta.


title: Lego Star Wars

text: Tavallisten Lego System -pakkausten lisäksi "Tähtien sota" -teema on ulottunut teknisempiin malleihin keskittyneeseen Technic-sarjaan. Myynnissä on myös Ultimate Collectors Series -tuotteita, jotka on suunnattu ensisijaisesti aikuisille keräilijöille. Kallein ja palamäärältään suurin tähän mennessä valmistettu Lego Star Wars -tuote on Ultimate Collectors Seriesin Millennium Falcon -malli 10179, joka julkaistiin vuonna 2007. Legon arvion mukaan noin 60 prosenttia aikuisista Lego-harrastajista pitää Lego Star Warsia suosikkituotesarjanaan tai on aloittanut harrastuksen sen innoittamana.


title: Lego Star Wars

text: Vuonna 2006 Lego Star Wars palkittiin yhdysvaltalaisen Toy Industry Associationin Toy of the Year -palkinnolla parhaiden aktiviteettilelujen eli luovaa leikkiä erilaisten toimintojen kautta innoittavien lelujen kategoriassa.


title: Lego Star Wars

text: Lego Star Wars -sarjaan perustuen on myös tehty videopelejä eri konsolialustoille. Helmikuuhun 2009 mennessä kolmea ensimmäistä videopeliä oli myyty maailmanlaajuisesti yhteensä yli 20 miljoonaa kappaletta.Lisäksi on olemassa mobiilipeli "Lego Star Wars II Mobile".


title: Lauri Heiskari

text: Lauri Heiskari (s. 8. syyskuuta 1983 Espoo) on suomalainen entinen lumilautailija. Hän keskittyy lumilautaelokuvien tekemiseen, sekä kutsukilpailuihin.


title: Lauri Heiskari

text: Heiskari löi itsensä läpi vuonna 2003 Defective Filmsin lumilautailuelokuvassa "Video Gangs". Sen jälkeen hänellä on joka vuosi ollut oma osio alan elokuvayhtiöiden tuotoksissa. Tulokasvuotenaan Lauri oli myös ehdolla arvostetun "Transworld Snowboarding" -sivuston vuosittaisessa palkintogaalassa sarjassa Vuoden tulokas (2003). Heiskari kuuluu myös Trulli Clan -lumilautailutiimiin, josta julkaistiin dokumentti "Trulli Love" vuonna 2005.


title: Lauri Heiskari

text: Heiskari kihlautui laulaja Anna Abreun kanssa elokuussa 2012. Naimisiin hän meni Abreun kanssa juhannuksena 2013.


title: Runar Salminen

text: Runar Ensio Salminen (14. marraskuuta 1912 Vårdö – 23. helmikuuta 1989 Vårdö) oli suomenruotsalainen Ahvenanmaalla asunut pienviljelijä, puuseppä ja runoilija.


title: Runar Salminen

text: Salmisen vanhemmat olivat pienviljelijä Hindrik Albin Salminen ja Erika Maria Eriksson. Hänen sisaruksiaan olivat kirjailijat Sally Salminen, Uno Salminen ja Aili Nordgren.


title: Runar Salminen

text: Salminen julkaisi ensimmäisen runokokoelmansa "Rummet fullt med svalor" vuonna 1974.


title: Yavuz Ilnam

text: Yavuz Ilnam (s. 23. heinäkuuta 1987) on turkkilainen haulikkoampuja.


title: Yavuz Ilnam

text: Yavuz Ilnam on saavuttanut MM-kilpailuissa Nikosiassa 2007 pronssia poikien trapissa tuloksella 116.


title: Elämäntapaliitto

text: Elämäntapaliitto oli vuosina 1993-2011 toiminut, valtakunnallinen yhteistoiminta- ja kansalaisjärjestö, joka tavoitteena oli edistää terveyttä ja sosiaalista hyvinvointia päihdehaittoja ehkäisemällä. Liiton toiminnan lähtökohtana oli näkemys jonka mukaan päihdekysymysten yhteiskunnallisesta ratkaisuista riippuu hyvinvointimme tulevaisuus, sillä päihteiden aiheuttamat haitat koskevat kaikkia tavalla tai toisella. Ehkäisevä päihdetyön tavoitteet toteutuvat parhaiten, kun yhteiskunnassa on jokaiselle tarjolla hyvän elämän rakennusaineita, jotta päihteet eivät asetu niitä korvaamaan. Elämäntapaliitto pyrki suomalaisten alkoholinkäytön puolittamiseen vuoteen 2040 mennessä. Tupakkaan ja huumeisiin liittyen tavoiteltiin Suomea ja maailmaa missä riippuvuuksiin ajautuminen on mahdollisimman vaikeaa, ja jossa riippuvaisia ei syrjitä eikä heidän kustannuksellaan rikastuta. Elämäntapaliittoon kuului 26 varsinaista jäsenjärjestöä ja 39 yhteistyöjärjestöä.


title: Elämäntapaliitto

text: Elämäntapaliitto, Terveys ry ja Elämä On Parasta Huumetta ry yhdistyivät Ehkäisevä päihdetyö EHYT ry:ksi 1. tammikuuta 2012.


title: Elämäntapaliitto

text: Elämäntapaliiton toimintomuotoja olivat muun muassa:Lisäksi järjestö pyrki edistämään toimintaansa erilaisin projektein, kuten ”Neliveto vai etukeno?” ja ”Hissun Kissun”. Elämäntapaliitto julkaisi neljästi vuodessa ilmestyvää Myötäote-lehteä.


title: Elämäntapaliitto

text: Suomen Elämäntapaliitto Elo ry, Kansan Raittiusliitto ry, Kunnon elämä ry sekä Suomen Akateeminen Raittiusliitto perustivat Suomen Elämäntapaliitto ry:n yhteiseksi kattojärjestökseen vuonna 1993. Sekä sosiaali- ja terveysministeriön että rahoittajien taholta esitettiin toive, että raittiusjärjestökentässä on purettava päällekkäisyyksiä, uudistettava työmuotoja ja lisättävä yhteistyötä. Samaan aikaan perinteinen kansanliikepohjainen raittiusliike oli alkanut hiipua, kun raittiusaatteen ja -valistuksen katsottiin jääneen jälkeen ajastaan.


title: Elämäntapaliitto

text: Vuoden 1997 vuosikokouksessa ehkäisevä päihdetyö ja elämänhallinnan tukeminen muotoiltiin Elämäntapaliiton pääasialliseksi tavoitteeksi. Samana vuonna Elokoloissa ja muissa kohtaamispaikoissa rekisteröitiin 42 000 käyntikertaa vuodessa ja Elokolo-nimikkeestä tehtiin tavaramerkki. Kun liiton jäsenehtoja vuonna 1999 muutettiin, perustettiin yksityisille ihmisille suunnattu Ihmisenvirka henkilöjäsenyyttä korvaamaan. Vuonna 2004 Suomen Elämäntapaliiton nimi muutettiin muotoon Elämäntapaliitto ry.


title: Masoud Al Adba

text: Masoud Al Adba (s. 6. heinäkuuta 1988) on qatarilainen haulikkoampuja ja maailmanmestari.


title: Masoud Al Adba

text: Masoud Al Adba on saavuttanut MM-kilpailuissa poikien sarjassa kultaa Nikosiassa 2007 kaksoistrapissa tuloksella 137.


title: Erioikeus

text: Erioikeus eli privilegio () on jollekin yhteisölle tai yksityiselle myönnetty etuus, jota ei ole muilla. Säädyillä eli aatelistolla, papistolla, porvaristolla ja talonpojilla on ollut vahvistettuja erioikeuksia, jotka on myöhemmin lainsäädännöllä kumottu, Suomessa lopullisesti 1995.


title: Erioikeus

text: Säätylaitos oli keskiajalla olemassa useimmissa Euroopan maissa. Yhteiskunnallisten erioikeuksien perusteella johonkin kansanluokkaan kuuluvat henkilöt saivat esimerkiksi yksinoikeuden tietyn kiinteän omaisuuden omistamiseen, heidät voitiin vapauttaa veroista ja rasituksista, he saattoivat saada harjoittaa elinkeinoaan vapaammin kuin muut tai he saattoivat käyttää julkista valtaa alaisiinsa nähden. Valtiollisten erioikeuksien nojalla tietty kansanluokka saattoi muodostaa valtiosäädyn, joka yhdessä toisten säätyjen kanssa muodosti säätyvaltiopäivät. Se rajoitti hallitsijan valtaa ja harjoitti joitakin valtiollisia tehtäviä. Erioikeuksien merkitys on kadonnut kansanvaltaisen valtiojärjestyksen myötä, sillä sen mukaan kansalaiset ovat yhdenvertaisia ja tasa-arvoisia. Esimerkiksi Ranskassa kaikki säätyerioikeudet lakkautettiin kerralla 4. elokuuta 1789, myöhemmin vähitellen lähes kaikissa muissakin maissa.


title: Erioikeus

text: Ruotsin valtakunnassa ja siihen kuuluvassa Suomessa aatelisia olivat alun perin ne tilalliset, jotka sitoutuivat toimittamaan ratsumiehen sotaan. Myöhemmin aatelisto oli perinnöllinen viranhaltijoiden luokka. Pappissäädyn erioikeudet antoivat papeille ja heidän perheenjäsenilleen oikeuksia ja etuuksia. Pappien erivapauksissa on lausuttu uskontopakon periaate ja valtion velvollisuus kouluttaa papit kustannuksellaan. Porvarissäädyn erivapaudet muodostivat perustan silloisten kaupunkien itsehallinnolle.


title: Erioikeus

text: Ruotsin valtakunnan aateliston vuonna 1723 vahvistetut erioikeudet pysyivät voimassa myös Venäjän vallan aikana. Vuonna 1723 vahvistettiin myös papiston erioikeudet. Porvariston ja kaupunkien sekä talonpoikien oikeudet vahvistettiin myöhemmin vuonna 1789 annetuilla vakuutuksilla.


title: Erioikeus

text: Suomessa säätyerioikeudet lakkautettiin suurelta osin 1800-luvulla, osittain kuitenkin vasta 1900-luvulla. Jo vuonna 1789 vahvistettu yhdistys- ja vakuuskirja poisti aatelistolta yksinoikeuden korkeimpiin virkoihin sekä myönsi talonpojillekin oikeuden ostaa rälssitiloja, ei kuitenkaan säteritiloja. Vuosien 1863–1864 valtiopäivillä päätettiin kumota säädyn yksinoikeus säteritilojen omistamiseen ja vapaus henkirahan maksamisesta, ja samalla keskusteltiin jo aateliston kaikkien muidenkin erioikeuksien poistamisesta. Vuoden 1867 valtiopäivillä kumottiin myös säännös, jonka mukaan aatelisilla oli eräissä asioissa oikeus käyttää ensimmäisenä oikeusasteenaan hovioikeutta.


title: Erioikeus

text: Laki kaupunkien kaupankäyntioikeuksista kumottiin vuonna 1868. Kun vuonna 1879 säädettiin joukko lakeja elinkeinovapauden toteuttamiseksi, porvariston säätyerioikeudet kumottiin siltä osin, kuin ne koskivat porvareita henkilöinä, mutta kaupungeilla julkisyhteisöinä oli vielä tämän jälkeen eräitä erioikeuksista..


title: Erioikeus

text: Säätyerioikeudet menettivät enimmän merkityksensä vuonna 1906, kun säätyvaltiopäivät lakkautettiin ja tilalle tuli yleiseen äänioikeuteen perustuva eduskunta. Kaikilta osin niitä ei kuitenkaan kumottu, ja vielä vuoden 1928 valtiopäiväjärjestyksessä säädettiin, että siltä osin kuin ne olivat vielä voimassa, niitä voitiin muuttaa tai kumota vain perustuslain säätämisjärjestyksessä.


title: Erioikeus

text: Itsenäisessä Suomessa vuoden 1919 hallitusmuodossa mainittiin kansalaisten olevan yhdenvertaisia lain edessä. Hallitusmuoto kielsi myöntämästä uusia aatelisarvoja tai muita perinnöllisiä arvoja. Muutamia vanhoja erioikeuksia aatelisilla kuitenkin oli vielä myöhemminkin, muun muassa muita laajempi vapaus määrätä testamentilla kaupungissa olevasta omaisuudestaan. Vanhat arvonimet jäivät osittain käyttöön.


title: Erioikeus

text: Kirkko ja valtio -komitea esitti mietinnössään vuonna 1977, että vuonna 1723 annettu laki papiston erioikeuksista oli kumottava, samoin säätyerioikeuksia koskenut valtiopäiväjärjestyksen säännös papiston erioikeuksien osalta. Sitä ennen oli jo eräs Veli Merikosken johtama työryhmä todennut, että oli käytännöllisesti katsoen mahdotonta selvittää, minkä verran vanhoista erioikeuksista oli vielä voimassa.


title: Erioikeus

text: Säätyerioikeudet lakkautettiin kokonaan vuonna 1995 perusoikeusuudistuksen yhteydessä vanhentuneina, tarpeettomina ja epätasa-arvoisina.


title: Erioikeus

text: Vapaa-ajattelijoiden mielestä luterilaisen kirkon etuoikeutettu asema sekä teologian opettaminen julkisissa yliopistoissa perustuvat pappissäädyn erivapauksiin, ja tältä osin säätyerioikeuksia ei olisi heidän mukaansa vielä täysin kumottu.


title: Pekka Sulkunen

text: Pekka Juhani Sulkunen (s. 15. heinäkuuta 1948 Jyväskylä) on Helsingin yliopiston sosiologian professori (1. elokuuta 2000 lähtien) ja Jyväskylän yliopiston sosiologian dosentti. Hän on aiemmin työskennellyt muun muassa tutkijana ja esimiehenä Alkoholipoliittisessa tutkimuslaitoksessa sekä tutkimusprofessorina Stakesissa.


title: Pekka Sulkunen

text: Sulkunen väitteli valtiotieteiden tohtoriksi sosiologian alalta Helsingin yliopistossa vuonna 1980 aiheenaan alkoholinkulutuksen ja elinolojen muutokset länsimaissa toisen maailmansodan jälkeen.


title: Pekka Sulkunen

text: Päihdekysymykset ovatkin jo pitkään olleet keskeisessä roolissa Sulkusen tutkimuksissa ja juuri niiden kautta hän on usein myös lähestynyt yleisempiä modernisaatiokehitykseen kytkeytyviä teemoja kuten hyvinvointipolitiikkaa ja elämäntapoja, yhteiskuntaluokkia ja kulutusta, sekä luonnon ja kulttuurin suhdetta. Näitä teemoja kokoavasti Sulkunen on luonnehtinut länsimaisten yhteiskuntien nykytilaa saturoitumisen käsitteellä. Saturoitumisella hän viittaa teknisen edistyksen, universaalin individualismin ja nationalismin modernien ihanteiden muuttumiseen tavoiteltavista päämääristä osaksi jo saavutettua todellisuutta. Tällöin myös näiden ihanteiden tavoitteluun aiemmin kytkeytyneet ja niistä legitimaationsa saaneet yhteiskuntapolitiikan linjaukset ovat muuttuneet usein ristiriitaisiksi suhteessa ihanteiden toteutumisen myötä realisoituneisiin mahdollisuuksiin ja oikeuksiin. Tämä näkyy esimerkiksi monien kulutusriskien yhteiskunnallisen hallinnan perusteiden asettumisena kyseenalaisiksi. Sulkusen saturoitunutta yhteiskuntaa käsittelevä kirja ilmestyi vuonna 2009.


title: Pekka Sulkunen

text: Sulkunen on keskustellut paljon myös sosiologisen arviointitutkimuksen perusteista sekä yleisemminkin sosiologisen tutkimuksen roolista osana yhteiskunnallista keskustelua. Tässä yhteydessä hän on käyttänyt sosiaalisten liikkeiden tutkijan Alain Tourainen alun perin esittelemää sosiologisen intervention käsitettä. Sulkunen viittaa sosiologisella interventiolla metodologisesti ja käsitteellisesti arkiajattelusta erottuvan näkökulman suomaan mahdollisuuteen osallistua tutkimuskohteesta käytävään keskusteluun hedelmällisellä tavalla. Omassa tutkimuksessaan Sulkunen on viimeaikaisena interventiona tematisoinut erityisesti julkishallinnon ja yleisemminkin yhteiskunnan projektiluontoistumista.


title: Pekka Sulkunen

text: Empiirisissä tutkimuksissaan Sulkunen on ammentanut teoreettisesti ja metodologisesti ennen muuta ranskalaisesta keskustelusta kuten Pierre Bourdieun, Michel Maffesolin ja Claude Lévi-Straussin sosiologiasta ja antropologiasta sekä semiootikko A. J. Greimasin työstä. Greimasin aktantti- ja modaalisuus-käsitteiden pohjalta hän on kehittänyt myös kvalitatiivisia tutkimusmenetelmiä ja erityistä semioottisen sosiologian näkökulmaa.


title: Pekka Sulkunen

text: Yhteiskuntateoriaa käsittelevissä puheenvuoroissaan Sulkunen on kiinnittänyt huomiota jyrkkään luonto-kulttuuri-erontekoon liittyviin ongelmiin. Hänen mukaansa sosiologiatieteen itseymmärryksen taustalla on pitkään ollut ajatus luonnon ja kulttuurin vastakkainasettelusta, joka ei kuitenkaan ole "tosiasiaväitteisiin perustuva näkemys ihmisen erityispiirteistä vaan käsitteellinen ja moraalinen näkökulma". Riittämättömyytensä tällaisen dualismin varaan rakentuva ajattelu paljastaa tarkasteltaessa maailmaa, jossa "ei ole puhdasta luontoa, ei myöskään ihmisluontoa, jota kulttuuri ei olisi muovannut, eikä kulttuuria joka ei riippuisi biologisesta elämästä.". Vaihtoehtoista yhteiskuntateoreettista näkökulmaa voitaisiin Sulkusen mukaan rakentaa esimerkiksi Adam Smithin moraalitunteiden teorian kaltaiselle, jyrkän dualismin välttävälle perustalle.


title: Pekka Sulkunen

text: Empiirisen tutkimuksen puolella Sulkunen on ilmoittanut omaksi strategiakseen tarkastella sellaisia ilmiöitä, jotka näyttäytyvät korostuneesti juuri luonnon ja kulttuurin häilyvällä raja-alueella. Tällaisista ilmiöistä Sulkunen on paneutunut erityisesti riippuvuuksiin. Vuosina 2007–2010 Sulkunen koordinoi Suomen Akatemian Päihteet ja addiktio -tutkimusohjelman addiktioteorioihin ja -mielikuviin keskittyvää kansainvälistä tutkimuskonsortiota. Vuonna 2014 hän sai Suomen Akatemian rahoituksen hankkeelle ”Rahapelipolitiikka eurooppalaisessa hyvinvointivaltiossa" (2014–2018).


title: Pekka Sulkunen

text: Sulkusen kirjalliseen tuotantoon kuuluu tutkimusartikkelien ja -monografioiden lisäksi myös sarja sosiologian oppikirjoja.


title: Pekka Sulkunen

text: Pekka Sulkunen on ollut Suomalaisen tiedeakatemian jäsen vuodesta 2002. Suomen sosiologien kansallisen tiedeseuran Westermarck Societyn puheenjohtajana hän on toiminut vuosina 1992–1996 sekä 2004–. Vuosina 2008-2010 hän oli Euroopan sosiologiyhdistys ESA:n johtokunnan jäsen ja hänet valittiin vuosiksi 2011-2013 ESA:n presidentiksi.


title: Pekka Sulkunen

text: Sulkunen sai vuonna 1997 kansainvälisen Jellinek Memorial Award -palkinnon yhteiskuntatieteellisistä ja kulttuurintutkimuksellisista ansioistaan alkoholitutkimuksen alalla.


title: Artjom Nekrasov

text: Artjom Nekrasov (s. 7. elokuuta 1992) on venäläinen haulikkoampuja.


title: Artjom Nekrasov

text: Artjom Nekrasov on saavuttanut MM-kilpailuissa kaksoistrapissa hopeaa Nikosiassa 2007 tuloksella 135.


title: Ralf Nordgren

text: Ralf Runar Nordgren (2. elokuuta 1936 Vaasa – 6. huhtikuuta 2014 Helsinki) oli suomenruotsalainen filosofian kandidaatti ja kirjailija. Hänen äitinsä oli kirjailija Aili Nordgren ja hänen veljensä oli säveltäjä Pehr Henrik Nordgren.


title: Ralf Nordgren

text: Ralf Nordgren toimi Helsingin yliopiston ruotsin kielen lehtorina vuosina 1966–1989. Hänen esikoisromaaninsa "Med" ilmestyi 1968 ja sen kaksi jatko-osaa "Fjärilsörat" 1971 ja "Det kluvna äpplet" 1989. Nordgren on kirjoittanut myös Suomen sisällissodan aikaisesta Ahvenanmaasta kertovan romaanin "Det har aldrig hänt" (1977), Helsinkiin muutosta kertovan romaanin "Stjäl dig ett liv" (1980) ja "sotaromaanin" "Pianobärarna" (1987). Hän julkaisi myös useita runokokoelmia.


title: Mohammad Dhahi

text: Mohammad Dhahi (s. 6. tammikuuta 1989) on arabiemiirikuntalainen haulikkoampuja.


title: Mohammad Dhahi

text: Mohammad Dhahi on saavuttanut MM-kilpailuissa poikien sarjassa pronssia kaksoistrapissa Nikosiassa 2007 tuloksella 134.


title: José Christian Chávez Garza

text: José Christian Chávez Garza (syntynyt 7. elokuuta 1983) on meksikolainen näyttelijä ja laulaja. Hänen tunnetuin roolinsa oli Giovanni Méndez López telenovelassa Rebelde.


title: Uno Salminen

text: Henrik Uno Albert Salminen (29. maaliskuuta 1905 Vårdö – 20. kesäkuuta 1991) oli suomenruotsalainen Ahvenanmaalta kotoisin ollut kirjailija.


title: Uno Salminen

text: Salmisen vanhemmat olivat pienviljelijä Hindrik Albin Salminen ja Erika Maria Eriksson. Hänen sisaruksiaan olivat kirjailijat Sally Salminen ja Aili Nordgren sekä runoilija Runar Salminen.


title: Uno Salminen

text: Uno Salminen lähti 15-vuotiaana merille ja aloitti kirjoittamisen vasta päästyään eläkkeelle. Hänen teoksissaan kuvataankin realistisesti nuoren Erik Sundblomin elämää merimiehenä.


title: Abbey Burton

text: Abbey Burton (s. 30. maaliskuuta 1987) on brittiläinen haulikkoampuja.


title: Abbey Burton

text: Abbey Burton on saavuttanut MM-kilpailuissa tyttöjen sarjassa kaksi hopeaa trapissa Lonatossa 2005 ja Nikosiassa 2007. Naisten sarjassa hän saavutti joukkuehopeaa Mariborissa 2009.


title: Kaitakosken voimalaitos

text: Kaitakosken voimalaitos (, epävirallisesti Кайтакоски ГЭС) on ylin seitsemästä Paatsjoen vesivoimalaitoksesta. Laitos sijaitsee Venäjällä noin kilometrin päässä Suomen rajasta, Paatsjokea pitkin noin 7 km rajalta alavirtaan, Suomen Venäjälle vuonna 1947 myymällä Jäniskosken–Niskakosken alueella. Voimalan padolla säännöstellään Inarijärven pinnan tasoa välillä 117-119 m.


title: Kaitakosken voimalaitos

text:
Kaitakosken voimalaitos on Imatran voiman rakentama 1959. Voimalan sähköntuottoteho on 11,2 MW ja keskituotanto 69 GWh/v. Laitoksella on kaksi sähkögeneraattoria. Energiayhtiö TGK-1 suunnittelee uudistavansa Kaitakosken voimalaitoksen 2011-2012 siten, että teho lisääntyy 13,0 MW:iin.
Voimalaitoksen omistaa TGK-1:n tytäryhtiö Kolskenergo (Kuolan energia).


title: Osku Torro

text: Osku Kalervo Tapio Torro (s. 21. elokuuta 1979 Jyväskylä) on suomalainen korkeushyppääjä, joka edustaa Jyväskylän Kenttäurheilijoita. Hänen valmentajanaan on toiminut vuodesta 2004 lähtien Juha Isolehto. Vuosina 1996–2001 häntä valmensi Janne Lahtinen.


title: Osku Torro

text: Torro on ollut SM-mitaleilla vuodesta 2005 eli 11 kertaa peräkkäin. Kalevan kisoissa hän on saavuttanut kultaa vuosina 2010 ja 2012, hopeaa vuosina 2007, 2008, 2009, 2011, 2013 ja 2014 sekä pronssia vuosina 2005, 2006 ja 2015. SM-hallikisoissa hän on saavuttanut mestaruuden vuonna 2006 ja 2010, hopeaa vuosina 2008 ja 2014 ja pronssia vuosina 2007 ja 2013.


title: Osku Torro

text: Arvokilpailuissa Torro ei ole selviytynyt kertaakaan loppukilpailuun: Göteborgin EM-kilpailuissa 2006 hän oli karsinnan 23:s tuloksella 215 cm. Vuonna 2007 hän oli mukana Birminghamin sisäratojen EM-kisoissa, missä hän karsiutui hypättyään 223 cm. Hän karsiutui myös Dohan sisäratojen MM-kilpailuissa 2010 tuloksella 223, saman vuoden Barcelonan EM-kilpailuissa tuloksella 219, vuoden 2011 Pariisin sisäratojen EM-kilpailuissa tuloksella 222, saman vuoden Daegun MM-kilpailuissa tuloksella 216 sekä Helsingin EM-kilpailuissa 2012 tuloksella 219. Lontoon kesäolympialaisissa 2012 Torro karsiutui tuloksella 221 sijoittuen jaetulle 16. sijalle.


title: Osku Torro

text: Suomi–Ruotsi-maaottelussa Torro on ollut mukana kahdeksan kertaa. Hän voitti lajinsa vuonna 2010, oli toinen vuosina 2009, 2012 ja 2013, kolmas vuosina 2007 ja 2008 ja viides vuonna 2004. Vuonna 2011 Torro loukkaantui juuri ennen kilpailua.


title: Osku Torro

text: Vuonna 2010 Torro hyppäsi Suomen halliennätyksen 232 cm Saksan Wuppertalissa järjestetyissä kilpailuissa. 5. helmikuuta 2011 hän paransi ennätystä hyppäämällä Tampereella 233 cm. Ulkona hän on hypännyt parhaimmillaan 228 Jyväskylässä 2012.


title: Osku Torro

text: Osku Torro avioitui kolmiloikkaaja ja pituushyppääjä Elina Torron (o.s. Sorsa) kanssa vuonna 2010.


title: Ray Bassil

text: Ray Bassil (s. 20. lokakuuta 1988) on libanonilainen haulikkoampuja.


title: Ray Bassil

text: Ray Bassil on saavuttanut MM-kilpailuissa pronssia tyttöjen trapissa Nikosiassa 2007 tuloksella 61.


title: Rajakosken voimalaitos

text: Rajakosken voimalaitos ( / GES-6) on vesivoimala Petsamossa ja valmistunut 1956. Sähkövesivoimalaitoksen teho on 43,2 MW ja keskimääräinen vuosituotanto on 228 GWh/a. Voimalaitoksen omistaa RAO UES:n TGK-1:n tytäryhtiö Kolskenergo (Kuolan energia).


title: Hevoskosken voimalaitos

text: Hevoskosken voimalaitos (, ) on yksi Paatsjoen vesivoimalaketjun voimalaitoksista Norjan ja Venäjän rajalla. Laitoksen teho on 47 MW ja keskimääräinen vuosituotanto on 215 GWh. Laitoksella on kaksi sähkögeneraattoria.


title: Hevoskosken voimalaitos

text: Voimalaitoksen omistaa venäläisen TGK-1:n tytäryhtiö Kolskenergo. Laitoksen rakentaminen aloitettiin 1956 ja se valmistui 1970. Se on norjalaisten rakentama. Laitos patoaa yläpuolelleen Paatsjokeen Hevoskosken tekojärven, jonka pinta on 70 m meren pinnan yläpuolella.


title: Boris Glebin voimalaitos

text: Boris Glebin voimalaitos () on Paatsjoessa Kolttakönkäällä Venäjän ja Norjan rajalla, Boris Glebin alueen eteläreunalla sijaitseva vesivoimala. Se on Paatsjoen voimalaitoksista alin. Laitoksen rakentaminen alkoi 1960 ja se otettiin tuotantokäyttöön 1964. Laitoksen teho on 56 MW ja sen keskimääräinen vuosituotanto on 272 GWh/a. Laitoksessa on kaksi sähkögeneraattoria.


title: Boris Glebin voimalaitos

text: Boris Glebin rakentamisessa norjalaiset ja neuvostoliittolaiset toimivat yhteistyössä. Maat myös vaihtoivat alueiden hallintaa sen ja Hevoskosken voimalaitoksen rakentamisessa. Osa Boris Glebin vesisähkövoimalaitoksesta sijaitsee Norjan puolella. 1955 Neuvostoliitto sitoutui toimittamaan 40% Boris Glebissä tuotetusta sähköstä Norjalle. Käytännössä sähköntoimituksia varten rakennettiin 1971 sähkönsiirtolinja. Neuvostoliittolainen sähkö oli kuitenkin normeiltaan väljemmin määriteltyä kuin norjalainen, minkä vuoksi norjalaisissa sähkölaitteissa saattoi tulla ongelmia. Norjalaiset osallistuivat 1986 sähkölaitteiston uusimiseen, jolloin ongelmat hävisivät.


title: Boris Glebin voimalaitos

text: Rakentamisvaiheessa alue avattiin viisumivapaalle liikkumiselle, mikä sen jälkeen lopetettiin siksi, että osapuolet pelkäsivät kylmän sodan hengessä sitä, että paikallisia värvätään luvattomaan tiedustelutoimintaan, vakoiluun, mikä tuolloin oli tavanomaista.


title: Boris Glebin voimalaitos

text: Norjalaiset urakoitsijat suorittivat rakennustyön. Hankkeen teknisestä puolesta ja itse varsinaisen voimalaitoksen rakentamisesta vastasi Norelektro.


title: Simon Marsden

text: Sir Simon Neville Llewelyn Marsden, Grimsbyn 4. baronetti (1. joulukuuta 1948 – 22. tammikuuta 2012) oli brittiläinen valokuvaaja. Hänet tunnetaan lähinnä useista kuvista, joita hän on ottanut tunnetuista kummituskohteista.


title: Simon Marsden

text: Marsdenin kuvia on esitelty museoissa eri puolilla maailmaa. Hän on julkaissut myös useita kirjoja. Hän peri vuonna 1997 veljensä Nigelin arvon baronettina.


title: Simon Marsden

text: Marsdenin kuvia käytettiin Cradle of Filthin "Dusk and Her Embrace" -levyn (1996) kannessa ja sisäsivuilla.


title: Delftin teknillinen yliopisto

text: Delftin teknillinen yliopisto () on Delftissä sijaitseva Alankomaiden suurin teknillinen korkeakoulu. Yliopistossa on noin 19 000 opiskelijaa ja 2100 tutkijaa, mukaan lukien 200 professoria. Sen esiaste perustettiin 8. tammikuuta 1842.


title: Delftin teknillinen yliopisto

text: Kampus sijaitsi Delftin vanhassa osassa kunnes yliopisto vähitellen siirtyi vuoteen 1997 mennessä siirrettiin sivummalle. Se sijaitsee nykyisin Mekelpark-alueella.


title: Delftin teknillinen yliopisto

text: Delft-TU:ssa on kahdeksan tiedekuntaaDelft-TU:lla on seuraavat erilliset tutkimusinstituutit:


title: Kolttaköngäs

text: Kolttaköngäs eli Boris Gleb (, ) on noin 3,6 neliökilometrin laajuinen Venäjän federaatiolle kuuluva alue muilta osin Norjalle kuuluvalla Paatsjoen länsirannalla. Ruotsi-Norjan ja Venäjän keisarikunnan rajankäynnissä 1826 valtioiden rajaksi sovittiin Paatsjoki, mutta tässä kohdassa raja poikkeaa joesta niin että Boris Gleb tuli kuulumaan Venäjään, kun taas alavirtaan laajat alueet joen itäpuolella rannikkoon saakka kuuluvat Norjalle. Sopimuksen mukaan sen tuli mahdollistaa suomalaisille pääsy Pohjoiselle jäämerelle.


title: Kolttaköngäs

text: Suomen itsenäistymisen jälkeen Neuvosto-Venäjä luovutti vuonna 1920 Tarton rauhassa Suomelle Petsamon alueen ja sen mukana myös Kolttakönkään. Toisen maailmansodan jälkeen alue siirtyi Petsamon mukana Neuvostoliitolle. Se kuuluu nykyisin Murmanskin alueen Petsamon piiriin osana Nikelin kaupunkihallintoaluetta.


title: Kolttaköngäs

text: Boris Glebin venäläisaseman taustalla on sinne 1500-luvulla rakennettu Borikselle ja Glebille pyhitetty ortodoksinen kappeli. Perimätiedon mukaan kappelin rakensi erakko Trifon, joka levitti ortodoksista uskoa kolttalappalaisten keskuuteen sekä perusti myös Petsamon luostarin.


title: Kolttaköngäs

text: Boris Gleb eli Kolttaköngäs on raja-aluetta, ja sinne tarvitaan viisumin lisäksi erityislupa. Alueella aiemmin sijainneesta saamelaiskylästä ei ollut 2006 jäljellä mitään. Alueella aiemmin sijainnut kolttasaamelaisten tärkein kirkko paloi vuonna 1944. Sen sijaan alueella on jäljellä 1874 rakennettu ja hiljattain restauroitu toinen ortodoksinen kirkko, joka on maalattu sisältä valkoiseksi ja ulkopuolelta punaiseksi. Vuonna 1965 alue oli lyhyen ajan viisumivapaa alue ulkomaalaisille, mutta Norjan viranomaiset sulkivat vapaan kulun 59 päivän kuluttua alkoholikaupan vuoksi. Nykyään alue on suljettu, mutta siellä pidetään jumalanpalvelus kahdesti vuodessa. Norjan Kirkkoniemestä järjestetään kesäaikaan turisteille päivittäin veneretkiä Paatsjoelle Boris Glebin edustalle.


title: Kolttaköngäs

text: Suomen matkailijayhdistys rakensi sotien välissä Kolttakönkäälle majan.


title: Kolttaköngäs

text: New York Timesin mukaan 11. toukokuuta 1918 Tukholmasta oli ilmoitettu, että joukko suomalaisia valkokaartilaisia oli lähettänyt Boris Glebiin pienen sotilasosaston, joka oli pysyttänyt Suomen lipun alueelle julistaen sen Suomelle kuuluvaksi. 17. toukokuuta Kristianiasta (nykyisestä Oslosta) oli raportoitu, että 300 valkokaartilaista, jotka Mannerheim olisi lähettänyt puhdistamaan alueelta punakaartit ja venäläiset ottaakseen haltuunsa Muurmannin radan, olisi taistellut taistellut Boris Glebissä ja ajanut venäläiset joukot pois ympäröivälle Norjan alueelle.


title: Yrjönkatu (Helsinki)

text: Yrjönkatu () on vajaan kilometrin mittainen kaakkois-luoteissuuntainen katu Helsingin keskustassa. Sen varrella sijaitsee muun muassa historiallisesti merkittävä Hotelli Torni. Katu on saanut nimensä venäläisen Pyhän Yrjön ritarikunnan mukaan. Alun perin (1820) kadun nimi oli "Sankt Georgs Gatan", mutta jo vuonna 1836 sana "Sankt" ("pyhä") poistettiin kadun nimestä. Suomenkielinen nimi Yrjönkatu vahvistettiin vuonna 1909.


title: Yrjönkatu (Helsinki)

text: Yrjönkadun kaakkoisin osa (Yrjönkatu 2a) sijaitsee Ullanlinnan kaupunginosassa, muutoin kadun alkupään parillinen puoli (Yrjönkatu 2b–Yrjönkatu 12-14) on Punavuoren alueella ja pariton puoli (Yrjönkatu 1 ja Yrjönkatu 3) Kaartinkaupungissa. Uudenmaankadun risteyksestä luoteeseen Yrjönkatu sijaitsee Kampin alueella.


title: Yrjönkatu (Helsinki)

text: Katu on yksiajoratainen, kaksikaistainen ja kaksisuuntainen (Eerikinkadun ja Simonkadun välinen osuus on yksisuuntainen). Autokaistat on päällystetty nupukivin, jalkakäytävät ovat asfalttipäällysteisiä, paitsi Kalevankadun ja Simonkadun välisellä osuudella, missä on käytetty harmaita katukiviä. Katu on valaistu ylösripustetuin valaisimin.


title: Yrjönkatu (Helsinki)

text: Yrjönkadulla on liikennevalot seuraavissa risteyksissä: Uudenmaankatu, Bulevardi, Lönnrotinkatu ja Simonkatu.


title: Yrjönkatu (Helsinki)

text: Yrjönkadun vanhin rakennus on Sebastian Gripenbergin käsialaa vuodelta 1884 osoitteessa Yrjönkatu 18–Bulevardi 8 ja uusin vastaavasti Hänninen & Hansion suunnittelema talo vuodelta 1980 kadun luoteisosassa.


title: Yrjönkatu (Helsinki)

text: Vuonna 2018 Yrjönkadulle avattiin uusi hotelli Hotel St. George.


title: Yrjönkatu (Helsinki)

text: Yrjönkatu haarautuu Korkeavuorenkadusta luoteeseen hieman Johanneksenkirkon pohjoispuolella. Sen alkupää sijaitsee usean eri kaupunginosan alueella. Erottajankadun, Uudenmaankadun ja Yrjönkadun muodostamassa kolmiossa sijaitsee Dianapuisto, viralliselta nimeltään Kolmikulman puisto. Puisto peruskorjattiin vuosina 2006 ja 2007. Suihkulähteet otettiin jälleen käyttöön, kalusteet ja valaistus uusittiin. Valtaosa Yrjönkadun alkupään arkkitehtuurista on 1800-luvun lopulta ja 1900-luvun alusta. Yrjönkadun kaakkoisimmassa osassa kulkee raitiolinja 10.


title: Yrjönkatu (Helsinki)

text: Rakennuksista on lueteltu pariton ja parillinen puoli erikseen kaakosta lähtien, kursiivilla on mainittu poikkikadut, Yrjönkadulta alkavat kadut sekä Yrjönkatuun välittömästi liittyvät puistot.Bulevardin ja Lönnrotinkadun välisellä osuudella Yrjönkadun parillinen puoli rajoittuu Vanhaan kirkkopuistoon eli Ruttopuistoon. Yrjönkatu 9:ssä toimii muun muassa Suomen Hypoteekkiyhdistys. 1800-luvun lopun ja 1900-luvun alun arkkitehtuurin lisäksi Bulevardin ja Kalevankadun välisellä osuudella on pelkistetympää 1930-luvun arkkitehtuuria. Helsingin Suomalainen Yhteiskoulu toimi osoitteessa Yrjönkatu 24 vuodesta 1890 vuoteen 1937. Bulevardia pitkin Yrjönkadun poikki kulkevat raitiolinjat 3 ja 6.Yrjönkadun luoteinen osa on molemmin puolin tiiviisti rakennettu. Katu tekee tällä kohdalla kaksi noin 90 asteen mutkaa. Osuudella sijaitsee muun muassa kolme arkkitehti Heikki Kaartisen suunnittelemaa taloa. Arkkitehtonista yleisilmettä hallitsee noin 70-metrinen Hotelli Torni. Osoitteessa Yrjönkatu 21b sijaitsee 4. kesäkuuta 1928 avattu Yrjönkadun uimahalli, joka oli vuosikymmeniä Suomen ainoa julkinen uimahalli. Parittomalla puolella on myös Amos Andersonin taidemuseo. Se sijaitsee Forumin kauppakeskuksen korttelissa, ja rakennuksen porttikäytävän kautta Yrjönkadulta on kulkuyhteys kauppakeskuksen sisäpihalle. Vastakkaisella puolella katua Yrjönkatu 30:ssä sijaitsee Lilla Teatern.


title: Yrjönkatu (Helsinki)

text: Yrjönkatu päättyy Simonkadulle, jonka toisella puolella on Narinkkatori.


title: Buyang

text: Buyang voi tarkoittaa:


title: Luettelo televisiosarjan Serranon perhe henkilöistä

text: Tämä on luettelo "Serranon perheen" henkilöistä.


title: Michael Landes

text: Michael Christopher Landes (s. 18. syyskuuta 1972) on yhdysvaltalainen näyttelijä. Hänet tunnetaan muiden muassa televisiosarjoista "Teräsmieheni" (Jimmy Olsen), "Special Unit 2", "Bel-Airin prinssi" ja "The Wedding Bells". Hän on esiintynyt myös elokuvissa, joiden joukossa on "Final Destination – viimeinen määränpää 2" (2003).


title: Michael Landes

text: Landes syntyi Bronxissa, New Yorkissa, ja meni vuonna 2000 naimisiin näyttelijä Wendy Bensonin kanssa.


title: LMS

text: LMS voi tarkoittaa:


title: Daphne Maxwell Reid

text: Daphne Maxwell Reid (s. 13. heinäkuuta 1948) on yhdysvaltalainen näyttelijä ja malli. Hän valmistui Bronx High School of Sciencesta ja Northwestern Universitysta.


title: Daphne Maxwell Reid

text: Suuri yleisö muistaa afroamerikkalaisen Reidin parhaiten Vivian Banksin roolista televisiosarjassa "Bel-Airin prinssi". Hänen puolisonsa on näyttelijä Tim Reid.


title: PHMG

text: PHMG on biosidinen desinfiointiaine, jonka vaikutus perustuu sen voimakkaaseen kationiseen varaukseen fysiologisella pH-alueella. Positiivisesti varautunut PHMG-molekyyli kiinnittyy elävän solun negatiivisesti varattuun solukalvoon. PHMG estää solukalvon toimintaa, muun muassa sokerimolekyylien oton ravintoliuoksesta soluun. Bakteerit ovat herkempiä kuin homeet (sienet). Nisäkässolut ovat herkempiä PHMG:n toksiselle vaikutukselle kuin mikrobisolut, keuhkosolut erityisen herkkiä. PHMG aiheuttaa keuhkosolujen nekroottisen kuoleman jo 2 ppm (2 mg/litra) pitoisuudessa, kun homesienet yleisesti kestävät 50–200 ppm pitoisuuksia.